Avis juridique important

|

31995L0016

Οδηγία 95/16/ΕΚ του Ευρωπαϊκού Κοινοβουλίου και του Συμβουλίου της 29ης Ιουνίου 1995 για την προσέγγιση των νομοθεσιών των κρατών μελών σχετικά με τους ανελκυστήρες

Επίσημη Εφημερίδα αριθ. L 213 της 07/09/1995 σ. 0001 - 0031

ΟΔΗΓΙΑ  95/16/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥτης 29ης Ιουνίου 1995για την προσέγγιση  των νομοθεσιών των κρατών μελών σχετικά με τους ανελκυστήρεςΤΟ ΕΥΡΩΠΑΪΚΟ  ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α, την πρόταση της Επιτροπής (1), τη γνώμη της Οικονομικής και Κοινωνικής Επιτροπής (2), Αποφασίζοντας με τη διαδικασία του άρθρου 189 Β της συνθήκης (3), σχετικά με το κοινό σχέδιο που  ενέκρινε στις 17 Μαΐου 1995 η επιτροπή συνδιαλλαγής. Εκτιμώντας: ότι εναπόκειται στα κράτη μέλη να εξασφαλίζουν, στο έδαφός τους, την ασφάλεια και υγεία του κοινού  7ότι, στις παραγράφους 65 και 68 της Λευκής Βίβλου για την ολοκλήρωση της εσωτερικής αγοράς, που  εγκρίθηκε από το Ευρωπαϊκό Συμβούλιο τον Ιούνιο 1985 προβλέπεται μια νέα αντιμετώπιση της  προσέγγισης των νομοθεσιών 7ότι η οδηγία 84/529/ΕΟΚ του Συμβουλίου της 17ης Σεπτεμβρίου 1984 για  την προσέγγιση των νομοθεσιών των κρατών μελών σχετικά με τους ηλεκτροκίνητους, τους υδραυλικούς ή  τους ηλεκτροϋδραυλικούς ανελκυστήρες (4), δεν επιτρέπει την ελεύθερη κυκλοφορία όλων των τύπων  ανελκυστήρων 7 ότι οι αναγκαστικού δικαίου διατάξεις των εθνικών συστημάτων για τους τύπους που δεν  καλύπτονται από την οδηγία 84/529/ΕΟΚ αποτελούν, λόγω των διαφορών τους, εμπόδια στις  ενδοκοινοτικές συναλλαγές 7 ότι, επομένως, πρέπει να εναρμονιστούν οι εθνικές διατάξεις περί  ανελκυστήρων 7ότι η οδηγία 84/528/ΕΟΚ του Συμβουλίου της 17ης Σεπτεμβρίου 1984 για την προσέγγιση  των νομοθεσιών των κρατών μελών σχετικά με τις κοινές διατάξεις για τα ανυψωτικά μηχανήματα ή τα  μηχανήματα διακινήσεως φορτίων (5) αποτελεί το πλαίσιο για δύο επιμέρους οδηγίες: την οδηγία  84/529/ΕΟΚ και την οδηγία 86/663/ΕΟΚ του Συμβουλίου της 22ας Δεκεμβρίου 1986, για την προσέγγιση  των νομοθεσιών των κρατών μελών σχετικά με τα αυτοκινούμενα βιομηχανικά οχήματα (6), η οποία  καταργήθηκε από την οδηγία 91/368/ΕΟΚ του Συμβουλίου της 20ής Ιουνίου 1991, που τροποποιεί την  οδηγία 89/392/ΕΟΚ για την προσέγγιση της νομοθεσίας των κρατών μελών σχετικά με τις μηχανές (7)  7ότι στις 8 Ιουνίου 1995, η Επιτροπή ενέκρινε τη σύσταση 95/216/ΕΚ (8) προς τα κράτη μέλη σχετικά  με τη βελτίωση της ασφάλειας των ήδη εγκατεστημένων ανελκυστήρων 7ότι οι βασικές απαιτήσεις της  παρούσας οδηγίας εξασφαλίζουν το αναμενόμενο επίπεδο ασφαλείας μόνον εφόσον την τήρησή τους  διασφαλίζουν κατάλληλες διαδικασίες αξιολόγησης της πιστότητας επιλεγόμενες μεταξύ των διατάξεων  της απόφασης 93/465/ΕΟΚ του Συμβουλίου της 22ας Ιουλίου 1993 για τις ενότητες που αφορούν τις  διάφορες φάσεις των διαδικασιών αξιολόγησης της πιστότητας και τους κανόνες επίθεσης και χρήσης της  σήμανσης πιστότητας «CE» που προορίζονται να χρησιμοποιηθούν στις οδηγίες τεχνικής εναρμόνισης (9)  7ότι οι ανελκυστήρες ή ορισμένα κατασκευαστικά τους στοιχεία ασφαλείας που πληρούν τις βασικές  απαιτήσεις ασφαλείας και υγείας της παρούσας οδηγίας πρέπει να φέρουν ευκρινώς τη σήμανση «CE» ώστε  να μπορούν να διατίθενται στην αγορά 7ότι η παρούσα οδηγία ορίζει μόνο τις βασικές απαιτήσεις  ασφαλείας και υγείας γενικού περιεχομένου 7 ότι, προκειμένου οι κατασκευαστές να αποδεικνύουν  ευχερώς την πιστότητα προς τις βασικές αυτές απαιτήσεις, χρειάζονται εναρμονισμένα σε ευρωπαϊκό  επίπεδο πρότυπα όσον αφορά την πρόληψη των κινδύνων από το σχεδιασμό και την εγκατάσταση των  ανελκυστήρων, πράγμα που, επιπλέον, θα επιτρέψει και τον έλεγχο της πιστότητας προς τις βασικές  απαιτήσεις 7 ότι τα εναρμονισμένα σε ευρωπαϊκό επίπεδο πρότυπα έχουν καταρτιστεί από οργανισμούς  ιδιωτικού δικαίου και πρέπει να διατηρήσουν το καθεστώς κειμένων μη υποχρεωτικού χαρακτήρα 7 ότι,  για το σκοπό αυτό, αναγνωρίζεται ότι η ευρωπαϊκή επιτροπή τυποποίησης (CEN) και η ευρωπαϊκή  επιτροπή ηλεκτροτεχνικής τυποποίησης (Cenelec) αποτελούν τους αρμόδιους οργανισμούς για την έγκριση  των εναρμονισμένων προτύπων, σύμφωνα με τις γενικές κατευθύνσεις συνεργασίας μεταξύ της Επιτροπής  και των οργανισμών αυτών οι οποίες υπεγράφησαν στις 13 Νοεμβρίου 1984 7 ότι, κατά την έννοια της  παρούσας οδηγίας, ως εναρμονισμένο πρότυπο νοείται τεχνική προδιαγραφή εγκεκριμένη από έναν από  τους δύο αυτούς οργανισμούς ή και από τους δύο, κατόπιν εντολής της Επιτροπής, βάσει της οδηγίας  83/189/ΕΟΚ του Συμβουλίου της 28ης Μαρτίου 1983 για την καθιέρωση μιας διαδικασίας πληροφόρησης  στον τομέα των τεχνικών προτύπων και προδιαγραφών (1), καθώς και δυνάμει των ως άνω γενικών  κατευθύνσεων 7ότι χρειάζεται ένα μεταβατικό καθεστώς που να επιτρέπει στους εγκαταστάτες να  διαθέτουν στην αγορά ανελκυστήρες κατασκευασμένους πριν την ημερομηνία κατά την οποία η παρούσα  οδηγία τίθεται σε εφαρμογή 7ότι η παρούσα οδηγία καταρτίζεται για να καλύψει όλους τους κινδύνους  τους οποίους δημιουργούν οι ανελκυστήρες για τους επιβάτες τους και τους ενοίκους ενός κτιρίου 7  ότι, συνεπώς, η οδηγία αυτή πρέπει να θεωρηθεί ως οδηγία κατά την έννοια του άρθρου 2 παράγραφος 3  της οδηγίας 89/106/ΕΟΚ του Συμβουλίου της 21ης Δεκεμβρίου 1988 για την προσέγγιση των νομοθετικών,  κανονιστικών και διοικητικών διατάξεων των κρατών μελών όσον αφορά τα προϊόντα του τομέα των  δομικών κατασκευών (2) 7ότι στις 20 Δεκεμβρίου 1994 επήλθε συμφωνία για ένα modus vivendi μεταξύ  του Ευρωπαϊκού Κοινοβουλίου, του Συμβουλίου και της Επιτροπής για τα εκτελεστικά μέτρα των πράξεων  που εκδίδονται σύμφωνα με τη διαδικασία που αναφέρεται στο άρθρο 189 Β της συνθήκης ΕΚ, ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ: ΚΕΦΑΛΑΙΟ Ι Πεδίο εφαρμογής, διάθεση στην αγορά και ελεύθερη κυκλοφορίαΆρθρο  11. Η παρούσα οδηγία εφαρμόζεται στους ανελκυστήρες που εξυπηρετούν μονίμως κτίρια και  κατασκευές. Εφαρμόζεται επίσης στα κατασκευαστικά στοιχεία ασφαλείας που χρησιμοποιούνται σ' αυτούς  τους ανελκυστήρες και απαριθμούνται στο παράρτημα IV. 2. Για τους σκοπούς της παρούσας οδηγίας, ως ανελκυστήρας νοείται ανυψωτικό μηχάνημα το οποίο  εξυπηρετεί καθορισμένα επίπεδα, μέσω θαλαμίσκου κινουμένου κατά μήκος άκαμπτων οδηγών με κλίση άνω  των 15°, ως προς το οριζόντιο επίπεδο και ο οποίος προορίζεται για τη μεταφορά: - προσώπων, - προσώπων και αντικειμένων, - μόνον αντικειμένων, εφόσον ο θαλαμίσκος είναι προσπελάσιμος, δηλαδή μπορεί κάποιο πρόσωπο να  εισέλθει χωρίς δυσκολία, και διαθέτει όργανα χειρισμού εντός του θαλαμίσκου ή προσιτά σε πρόσωπο  που ευρίσκεται εντός αυτού. Οι ανελκυστήρες που μετακινούνται σε διαδρομή πλήρως καθορισμένη στο χώρο, ακόμα και εάν δεν  μετακινούνται κατά μήκος άκαμπτων οδηγών, εμπίπτουν στην παρούσα οδηγία (π.χ. οι ανελκυστήρες με  ψαλιδωτούς οδηγούς). 3. Από το πεδίο εφαρμογής της παρούσας οδηγίας εξαιρούνται: - οι εγκαταστάσεις που λειτουργούν με συρματόσχοινα για τις δημόσιες ή μη δημόσιες μεταφορές  προσώπων, στις οποίες περιλαμβάνονται και οι σχοινοσιδηρόδρομοι, - οι ανελκυστήρες που έχουν σχεδιαστεί και κατασκευαστεί ειδικά για στρατιωτικούς σκοπούς ή για την  τήρηση της τάξεως, - οι ανελκυστήρες φρεάτων ορυχείων, - οι ανυψωτήρες θεατρικών εγκαταστάσεων, - οι ανελκυστήρες οι εγκατεστημένοι στα μεταφορικά μέσα, - οι ανελκυστήρες που συνδέονται με μια μηχανή και προορίζονται αποκλειστικά για την προσπέλαση στη  θέση εργασίας, - οι οδοντωτοί σιδηρόδρομοι, - οι ανελκυστήρες εργοταξίων. 4. Κατά την έννοια της παρούσας οδηγίας: - εγκαταστάτης ενός ανελκυστήρα είναι το φυσικό ή νομικό πρόσωπο το οποίο αναλαμβάνει την ευθύνη  του σχεδιασμού, της κατασκευής, της εγκατάστασης και της διάθεσης στην αγορά του ανελκυστήρα,  επιθέτει τη σήμανση «CE» και καταρτίζει τη δήλωση πιστότητας «ΕΚ», - η διάθεση του ανελκυστήρα στην αγορά πραγματοποιείται όταν ο εγκαταστάτης θέτει για πρώτη φορά  τον ανελκυστήρα στη διάθεση του χρήστου, - ως κατασκευαστικά στοιχεία ασφαλείας νοούνται τα απαριθμούμενα στο παράρτημα IV, - κατασκευαστής των κατασκευαστικών στοιχείων ασφαλείας είναι το φυσικό ή νομικό πρόσωπο το οποίο  αναλαμβάνει την ευθύνη του σχεδιασμού και της κατασκευής των κατασκευαστικών στοιχείων ασφαλείας,  και καταρτίζει τη δήλωση πιστότητας «ΕΚ», - ως μοντέλο ανελκυστήρα θεωρείται ο αντιπροσωπευτικός ανελκυστήρας του οποίου ο τεχνικός φάκελος  δείχνει τον τρόπο με τον οποίο θα τηρηθούν οι βασικές απαιτήσεις ασφαλείας στους  ανελκυστήρες-παράγωγα του μοντέλου, που ορίζεται με αντικειμενικά κριτήρια και με χρήση απολύτως  ομοίων συστατικών στοιχείων ασφαλείας. Όλες οι επιτρεπόμενες παραλλαγές μεταξύ του μοντέλου και των ανελκυστήρων-παραγώγων του μοντέλου,  πρέπει να αναφέρονται σαφώς (με τις ελάχιστες και τις μέγιστες τιμές) στον τεχνικό φάκελο. Επιτρέπεται να αποδεικνύεται με υπολογισμούς ή/και με τα διαγράμματα σχεδιασμού η ομοιότητα μίας  σειράς συστημάτων ή διατάξεων που ανταποκρίνονται στις βασικές απαιτήσεις ασφαλείας. 5. Όταν, για ένα ανελκυστήρα, οι κίνδυνοι στους οποίους αναφέρεται η παρούσα οδηγία καλύπτονται, εν  όλω ή εν μέρει, από ειδικές οδηγίες, η παρούσα οδηγία δεν εφαρμόζεται ή παύει να εφαρμόζεται για  τους συγκεκριμένους ανελκυστήρες και κινδύνους, αμέσως μόλις αρχίσει η εφαρμογή των ειδικών  οδηγιών. Άρθρο 21. Τα κράτη μέλη λαμβάνουν όλα τα πρόσφορα μέτρα ώστε: - οι ανελκυστήρες στους οποίους εφαρμόζεται η παρούσα οδηγία να μπορούν να διατεθούν στην αγορά και  να τεθούν σε υπηρεσία μόνον εάν δεν θέτουν σε κίνδυνο την ασφάλεια και την υγεία των προσώπων και,  κατά περίπτωση, την ασφάλεια των αγαθών εφόσον είναι εγκατεστημένοι και συντηρούνται κατάλληλα και  χρησιμοποιούνται σύμφωνα με τον προορισμό τους, - τα κατασκευαστικά στοιχεία ασφαλείας στα οποία εφαρμόζεται η παρούσα οδηγία να μπορούν να  διατεθούν στην αγορά και να τεθούν σε λειτουργία μόνον εάν οι ανελκυστήρες στους οποίους είναι  εγκατεστημένα δεν θέτουν σε κίνδυνο την ασφάλεια και την υγεία των προσώπων και, κατά περίπτωση,  την ασφάλεια των αγαθών, εφόσον τα στοιχεία αυτά είναι εγκατεστημένα και συντηρούνται κατάλληλα,  και χρησιμοποιούνται σύμφωνα με τον προορισμό τους. 2. Τα κράτη μέλη λαμβάνουν όλα τα πρόσφορα μέτρα ώστε ο υπεύθυνος για την δημιουργία του κτιρίου ή  της κατασκευής και ο εγκαταστάτης του ανελκυστήρα αφενός μεν να γνωστοποιούν αμοιβαίως τις  αναγκαίες πληροφορίες και αφετέρου να λαμβάνουν τα αναγκαία μέτρα για την ομαλή και ασφαλή  λειτουργία του ανελκυστήρα. 3. Τα κράτη μέλη λαμβάνουν όλα τα αναγκαία μέτρα ώστε στα φρέατα των ανελκυστήρων να μην  περιλαμβάνονται άλλοι αγωγοί ή εγκαταστάσεις πλην των αναγκαίων για τη λειτουργία ή την ασφάλεια  του ανελκυστήρα. 4. Με επιφύλαξη των παραγράφων 1, 2 και 3, η παρούσα οδηγία δεν εμποδίζει τα κράτη μέλη να ορίζουν,  τηρουμένης της συνθήκης, τις απαιτήσεις που θεωρούν αναγκαίες ώστε να εξασφαλίζεται η προστασία των  προσώπων κατά τη θέση σε λειτουργία και τη χρήση των εν λόγω ανελκυστήρων, εφόσον αυτό δεν  συνεπάγεται μετατροπές των ανελκυστήρων αυτών σε σχέση με την παρούσα οδηγία. 5. Τα κράτη μέλη δεν παρεμποδίζουν, ιδίως κατά τις παντός είδους εκθέσεις και επιδείξεις, την  παρουσίαση ανελκυστήρων ή κατασκευαστικών στοιχείων ασφαλείας μη συμφώνων προς τις εν ισχύι  κοινοτικές διατάξεις, εφόσον, σε ευδιάκριτη πινακίδα, αναφέρεται τόσο το γεγονός αυτό όσο και το  ότι οι εν λόγω ανελκυστήρες ή τα κατασκευαστικά στοιχεία ασφαλείας δεν μπορούν να αποκτηθούν πριν ο  εγκαταστάτης του ανελκυστήρα ή ο κατασκευαστής των στοιχείων ασφαλείας ή ο εγκατεστημένος στην  Κοινότητα εντολοδόχος του κατασκευαστή, εξασφαλίσει την πιστότητά τους προς τις εν λόγω διατάξεις.  Κατά τις επιδείξεις λαμβάνονται τα ενδεδειγμένα μέτρα ασφαλείας για την προστασία του κοινού. Άρθρο 3Οι ανελκυστήρες στους οποίους εφαρμόζεται η παρούσα οδηγία πρέπει να πληρούν τις βασικές  απαιτήσεις ασφαλείας και υγείας που περιλαμβάνονται στο παράρτημα Ι. Τα κατασκευαστικά στοιχεία ασφαλείας στα οποία εφαρμόζεται η παρούσα οδηγία πρέπει να ικανοποιούν  τις βασικές απαιτήσεις ασφαλείας και υγείας του παραρτήματος Ι ή να επιτρέπουν στους ανελκυστήρες  στους οποίους είναι εγκατεστημένα να πληρούν τις εν λόγω βασικές απαιτήσεις. Άρθρο 41. Τα κράτη μέλη δεν μπορούν να απαγορεύσουν, να περιορίσουν ή να παρεμποδίσουν τη  διάθεση στην αγορά και τη θέση σε λειτουργία στο έδαφός τους ανελκυστήρων ή/και κατασκευαστικών  στοιχείων ασφαλείας που πληρούν τις απαιτήσεις της παρούσας οδηγίας. 2. Τα κράτη μέλη δεν μπορούν να απαγορεύσουν, να περιορίσουν ή να παρεμποδίσουν τη διάθεση στην  αγορά κατασκευαστικών στοιχείων ασφαλείας που προορίζονται, κατά δήλωση του κατασκευαστή ή του  εγκατεστημένου στην Κοινότητα εντολοδόχου του, να ενσωματωθούν σε ανελκυστήρα στον οποίο  εφαρμόζεται η παρούσα οδηγία. Άρθρο 51. Τα κράτη μέλη θεωρούν συμφώνους προς το σύνολο των διατάξεων της παρούσας οδηγίας,  συμπεριλαμβανομένων των διαδικασιών πιστοποίησης του κεφαλαίου ΙΙ, τους ανελκυστήρες και τα  κατασκευαστικά στοιχεία ασφαλείας που φέρουν τη σήμανση «CE» και συνοδεύονται από τη δήλωση  πιστότητας «ΕΚ» που αναφέρεται στο παράρτημα ΙΙ. Ελλείψει εναρμονισμένων προτύπων, τα κράτη μέλη λαμβάνουν τα κατά την κρίση τους δέοντα μέτρα ώστε  να γνωστοποιούνται στους ενδιαφερομένους τα υφιστάμενα εθνικά τεχνικά πρότυπα και προδιαγραφές που  θεωρούνται σημαντικά ή χρήσιμα για την ορθή εφαρμογή των βασικών απαιτήσεων ασφαλείας και υγείας  του παραρτήματος Ι. 2. Εφόσον εθνικό πρότυπο το οποίο αποτελεί μεταγραφή εναρμονισμένου προτύπου σε εθνικό δίκαιο και  του οποίου τα στοιχεία έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων καλύπτει  μια ή περισσότερες βασικές απαιτήσεις ασφαλείας και υγείας- ο ανελκυστήρας που κατασκευάζεται  σύμφωνα με το πρότυπο αυτό τεκμαίρεται σύμφωνος προς τις σχετικές βασικές απαιτήσεις, ή, - το κατασκευαστικό στοιχείο ασφαλείας που παράγεται σύμφωνα με το πρότυπο αυτό τεκμαίρεται ότι  επιτρέπει στον ανελκυστήρα επί του οποίου θα τοποθετηθεί σωστά να τηρήσει τις σχετικές βασικές  απαιτήσεις. Τα κράτη μέλη δημοσιεύουν τα στοιχεία των εθνικών προτύπων που αποτελούν μεταγραφή των  εναρμονισμένων προτύπων σε εθνικό δίκαιο. 3. Τα κράτη μέλη εξασφαλίζουν τη λήψη των καταλλήλων μέτρων ώστε οι κοινωνικοί εταίροι να μπορούν  να ασκούν επιρροή, σε εθνικό επίπεδο, στη διαδικασία κατάρτισης και ενημέρωσης των εναρμονισμένων  προτύπων. Άρθρο 61. Όταν ένα κράτος μέλος ή η Επιτροπή θεωρεί ότι τα εναρμονισμένα πρότυπα τα οποία  αναφέρονται στο άρθρο 5 παράγραφος 2 δεν ανταποκρίνονται πλήρως στις σχετικές βασικές απαιτήσεις  του άρθρου 3, η Επιτροπή ή το κράτος μέλος προσφεύγει στην επιτροπή η οποία έχει συσταθεί δυνάμει  της οδηγίας 83/189/ΕΟΚ, αιτιολογώντας την ενέργειά της. Η επιτροπή γνωμοδοτεί επειγόντως. Λαμβάνοντας υπόψη τη γνώμη της επιτροπής, η Επιτροπή ανακοινώνει στα κράτη μέλη αν πρέπει ή όχι να  αποσυρθούν τα σχετικά πρότυπα από τις δημοσιεύσεις που αναφέρονται στο άρθρο 5 παράγραφος 2. 2. Η Επιτροπή μπορεί να θεσπίσει κάθε κατάλληλο μέτρο προκειμένου να εξασφαλίσει την ενιαία  πρακτική εφαρμογή της παρούσας οδηγίας, με τη διαδικασία της παραγράφου 3. 3. Η Επιτροπή επικουρείται από μια μόνιμη επιτροπή η οποία απαρτίζεται από αντιπροσώπους που  διορίζουν τα κράτη μέλη και της οποίας προεδρεύει ο αντιπρόσωπος της Επιτροπής. Η μόνιμη επιτροπή θεσπίζει τον εσωτερικό κανονισμό της. Ο αντιπρόσωπος της Επιτροπής υποβάλλει στη μόνιμη επιτροπή σχέδιο των μέτρων που πρέπει να ληφθούν.  Η εν λόγω επιτροπή διατυπώνει τη γνώμη της για το σχέδιο αυτό, μέσα σε προθεσμία που μπορεί να  ορίζει ο πρόεδρος ανάλογα με τον επείγοντα χαρακτήρα του θέματος, και αν χρειασθεί, προβαίνει σε  ψηφοφορία. Η γνώμη καταχωρίζεται στα πρακτικά 7 επιπλέον, κάθε κράτος μέλος έχει το δικαίωμα να ζητήσει να  καταχωριστεί η θέση του στα πρακτικά. Η Επιτροπή λαμβάνει ιδιαίτερα υπόψη τη γνώμη της μόνιμης επιτροπής και την ενημερώνει για τον τρόπο  με τον οποίο έλαβε υπόψη τη γνώμη αυτή. 4. Η μόνιμη επιτροπή μπορεί επίσης να εξετάσει κάθε θέμα σχετικό με την εφαρμογή της παρούσας  οδηγίας το οποίο εγείρει ο πρόεδρός της, είτε με δική του πρωτοβουλία είτε μετά από αίτηση κράτους  μέλους. Άρθρο 71. Όταν κράτος μέλος διαπιστώσει ότι ανελκυστήρας ή κατασκευαστικό στοιχείο ασφαλείας,  που φέρει τη σήμανση «CE» και χρησιμοποιείται σύμφωνα με τον προορισμό του, ενδέχεται να θέσει σε  κίνδυνο την ασφάλεια και την υγεία των προσώπων και κατά περίπτωση την ασφάλεια των αγαθών,  λαμβάνει κάθε αναγκαίο μέτρο προκειμένου να αποσύρει τον ανελκυστήρα ή το κατασκευαστικό στοιχείο  ασφαλείας από την αγορά, να απαγορεύσει τη διάθεσή του στην αγορά, τη θέση του σε λειτουργία ή να  περιορίσει την ελεύθερη κυκλοφορία του. Το κράτος μέλος ενημερώνει αμέσως την Επιτροπή για το μέτρο αυτό και αναφέρει τους λόγους της  απόφασής του, και, ειδικότερα, εάν η έλλειψη πιστότητας οφείλεται: α) στην παράβαση των βασικών απαιτήσεων του άρθρου 3 7β) στην κακή εφαρμογή των προτύπων του  άρθρου 5 παράγραφος 2 7γ) σε κενό των ίδιων των προτύπων του άρθρου 5 παράγραφος 2. 2. Η Επιτροπή πραγματοποιεί διαβουλεύσεις με τα ενδιαφερόμενα μέρη το συντομότερο δυνατόν και αν,  μετά από αυτές τις διαβουλεύσεις, διαπιστώσει: - ότι τα μέτρα είναι αιτιολογημένα, ενημερώνει αμέσως το κράτος μέλος που ανέλαβε την πρωτοβουλία  καθώς και τα άλλα κράτη μέλη 7 όταν η απόφαση που αναφέρεται στην παράγραφο 1 οφείλεται σε κενό των  προτύπων, η Επιτροπή, ύστερα από διαβούλευση με τα ενδιαφερόμενα μέρη, υποβάλλει το ζήτημα στην  επιτροπή του άρθρου 6 παράγραφος 1, εφόσον το κράτος μέλος που έλαβε την απόφαση σκοπεύει να τη  διατηρήσει, και κινεί τη διαδικασία του άρθρου 6 παράγραφος 1, - ότι τα μέτρα δεν είναι αιτιολογημένα, ενημερώνει αμέσως το κράτος μέλος που ανέλαβε την  πρωτοβουλία καθώς και τον εγκαταστάτη του ανελκυστήρα, τον κατασκευαστή των κατασκευαστικών  στοιχείων ασφαλείας ή τον εντολοδόχο του που είναι εγκατεστημένος στην Κοινότητα. 3. Όταν ανελκυστήρας ή κατασκευαστικό στοιχείο ασφαλείας μη σύμφωνο προς τις διατάξεις φέρει τη  σήμανση «CE», το αρμόδιο κράτος μέλος λαμβάνει τα κατάλληλα μέτρα εναντίον του επιθέσαντος τη  σήμανση και ενημερώνει σχετικά την Επιτροπή και τα άλλα κράτη μέλη. 4. Η Επιτροπή μεριμνά ώστε τα κράτη μέλη να ενημερώνονται για την πορεία και τα αποτελέσματα της  διαδικασίας. ΚΕΦΑΛΑΙΟ ΙΙ Διαδικασία αξιολόγησης της πιστότηταςΆρθρο 81. Πριν τη διάθεση στην αγορά των  κατασκευαστικών στοιχείων ασφαλείας των οποίων ο κατάλογος περιλαμβάνεται στο παράρτημα IV, ο  κατασκευαστής τους ή ο εγκατεστημένος στην Κοινότητα εντολοδόχος του οφείλει: α) i) είτε να υποβάλει το μοντέλο του κατασκευαστικού στοιχείου ασφαλείας σε εξέταση τύπου «ΕΚ»  σύμφωνα με το παράρτημα V και σε ελέγχους της παραγωγής από έναν κοινοποιημένο οργανισμό σύμφωνα με  το παράρτημα ΧΙ, ii) είτε να υποβάλει το μοντέλο του κατασκευαστικού στοιχείου ασφαλείας σε εξέταση τύπου «ΕΚ»  σύμφωνα με το παράρτημα V και να εφαρμόζει ένα σύστημα διασφάλισης της ποιότητας σύμφωνα με το  παράρτημα VIII για τον έλεγχο της παραγωγής, iii) είτε να εφαρμόσει σύστημα πλήρους διασφάλισης της ποιότητας σύμφωνα με το παράρτημα ΙΧ 7β) να  επιθέτει τη σήμανση «CE» σε κάθε κατασκευαστικό στοιχείο ασφαλείας και να συντάσσει δήλωση  πιστότητας της οποίας τα στοιχεία περιλαμβάνονται στο παράρτημα ΙΙ λαμβάνοντας υπόψη τις απαιτήσεις  του χρησιμοποιουμένου παραρτήματος (κατά περίπτωση, παράρτημα VIII, ΙΧ ή ΧΙ) 7γ) να τηρεί  αντίγραφο της δήλωσης πιστότητας επί 10 έτη από την τελευταία ημερομηνία κατασκευής του  κατασκευαστικού στοιχείου ασφαλείας. 2. Πριν τη διάθεσή του στην αγορά, ο ανελκυστήρας αποτελεί αντικείμενο των εξής διαδικασιών: i) είτε, αν έχει σχεδιαστεί σύμφωνα με ανελκυστήρα ο οποίος έχει υποβληθεί στην εξέταση τύπου «ΕΚ»  του παραρτήματος V, έχει κατασκευαστεί, εγκατασταθεί και δοκιμαστεί με χρήση: - του τελικού ελέγχου του παραρτήματος VI, ή- του συστήματος διασφάλισης ποιότητας του  παραρτήματος ΧΙΙ, ή- του συστήματος διασφάλισης ποιότητας του παραρτήματος XIV. Οι διαδικασίες που αντιστοιχούν στις φάσεις σχεδιασμού και κατασκευής, αφενός, και εγκατάστασης και  δοκιμών, αφετέρου, μπορούν να γίνουν στον ίδιο ανελκυστήρα, ii) είτε, αν έχει σχεδιαστεί, σύμφωνα με μοντέλο ανελκυστήρα που έχει υποβληθεί στην εξέταση τύπου  «ΕΚ» του παραρτήματος V, έχει κατασκευαστεί, εγκατασταθεί και δοκιμαστεί με χρήση: - του τελικού ελέγχου του παραρτήματος VI, ή- του συστήματος διασφάλισης ποιότητας του  παραρτήματος ΧΙΙ, ή- του συστήματος διασφάλισης ποιότητας του παραρτήματος XIV, iii) είτε, αν έχει σχεδιαστεί σύμφωνα με ανελκυστήρα για τον οποίο έχει εφαρμοσθεί σύστημα  διασφάλισης ποιότητας σύμφωνο προς το παράρτημα ΧΙΙΙ, συμπληρωμένο από έλεγχο σχεδιασμού, αν αυτός  δεν είναι πλήρως σύμφωνος προς τα εναρμονισμένα πρότυπα, έχει κατασκευασθεί, εγκατασταθεί και  δοκιμαστεί με χρήση επίσης: - του τελικού ελέγχου του παραρτήματος VI, ή- του συστήματος διασφάλισης ποιότητας του  παραρτήματος ΧΙΙ, ή- του συστήματος διασφάλισης ποιότητας του παραρτήματος XIV, iv) είτε έχει υποβληθεί στη διαδικασία εξακρίβωσης κατά μονάδα, του παραρτήματος Χ, από  κοινοποιημένο οργανισμό, v) είτε έχει υποβληθεί σε σύστημα διασφάλισης ποιότητας, σύμφωνο με το παράρτημα ΧΙΙΙ, συμπληρωμένο  με έλεγχο σχεδιασμού, αν αυτός δεν τηρεί πλήρως τα εναρμονισμένα πρότυπα. Στις περιπτώσεις των σημείων i), ii) και iii), ο υπεύθυνος σχεδιασμού χορηγεί στον υπεύθυνο  κατασκευής, εγκατάστασης και δοκιμών κάθε αναγκαία τεκμηρίωση και υπόδειξη ώστε οι εργασίες αυτές  να διενεργηθούν με κάθε ασφάλεια. 3. Σε όλες τις περιπτώσεις της παραγράφου 2: - ο εγκαταστάτης επιθέτει τη σήμανση «CE» στον ανελκυστήρα και συντάσσει δήλωση πιστότητας, της  οποίας τα στοιχεία περιλαμβάνονται στο παράρτημα ΙΙ λαμβάνοντας υπόψη τις προδιαγραφές του  χρησιμοποιουμένου παραρτήματος (κατά περίπτωση, παράρτημα VI, Χ, ΧΙΙ, ΧΙΙΙ ή XIV), - ο εγκαταστάτης οφείλει να κρατά αντίγραφο της δήλωσης πιστότητας επί 10 έτη από την ημερομηνία  διάθεσης του ανελκυστήρα στην αγορά, - η Επιτροπή, τα κράτη μέλη και οι άλλοι κοινοποιημένοι οργανισμοί μπορούν να ζητήσουν από τον  εγκαταστάτη αντίγραφο της δήλωσης πιστότητας και των πρακτικών των δοκιμών που αφορούν τον τελικό  έλεγχο. 4. α) Όταν οι ανελκυστήρες ή τα κατασκευαστικά στοιχεία ασφαλείας αποτελούν αντικείμενο άλλων  οδηγιών, οι οποίες αφορούν άλλα θέματα και προβλέπουν σήμανση «CE», η εν λόγω σήμανση υποδηλώνει  την πιστότητα του ανελκυστήρα ή του κατασκευαστικού στοιχείου ασφαλείας προς τις διατάξεις και  αυτών των άλλων οδηγιών. β) Εάν ωστόσο μια ή περισσότερες από τις οδηγίες αυτές επιτρέπουν στον κατασκευαστή να επιλέξει,  στη διάρκεια μεταβατικής περιόδου, το σύστημα που θα εφαρμόζει, η σήμανση «CE» υποδηλώνει ότι ο  ανελκυστήρας ή το κατασκευαστικό στοιχείο ασφαλείας ανταποκρίνεται μόνο στις διατάξεις των οδηγιών  που εφαρμόζει ο εγκαταστάτης του ανελκυστήρα ή ο κατασκευαστής των στοιχείων ασφαλείας. Στην  περίπτωση αυτή, τα στοιχεία των εν λόγω οδηγιών, όπως έχουν δημοσιευθεί στην Επίσημη Εφημερίδα των  Ευρωπαϊκών Κοινοτήτων, πρέπει να αναγράφονται στα έγγραφα, φύλλα ή οδηγίες που απαιτούνται από τις  συγκεκριμένες οδηγίες και συνοδεύουν τον εν λόγω ανελκυστήρα ή το κατασκευαστικό στοιχείο  ασφαλείας. 5. Όταν ούτε ο εγκαταστάτης του ανελκυστήρα, ούτε ο κατασκευαστής των στοιχείων ασφαλείας, ούτε ο  εγκατεστημένος στην Κοινότητα εντολοδόχος του, δεν ικανοποιούν τις υποχρεώσεις των παραγράφων 1 έως  4, τις εν λόγω υποχρεώσεις υπέχει κάθε πρόσωπο που διαθέτει τον ανελκυστήρα ή το κατασκευαστικό  στοιχείο ασφαλείας στην αγορά της Κοινότητας. Τις ίδιες υποχρεώσεις υπέχουν και τα πρόσωπα που  κατασκευάζουν τον ανελκυστήρα ή το κατασκευαστικό στοιχείο ασφαλείας για ίδια χρήση. Άρθρο 91. Τα κράτη μέλη γνωστοποιούν στην Επιτροπή και στα υπόλοιπα κράτη μέλη τους οργανισμούς  που έχουν επιφορτίσει με την εκτέλεση των διαδικασιών του άρθρου 8, καθώς και τα συγκεκριμένα  καθήκοντα και τις διαδικασίες εξέτασης που τους έχουν αναθέσει και τους αριθμούς αναγνώρισης που  τους έχουν εκ των προτέρων χορηγηθεί από την Επιτροπή. Η Επιτροπή δημοσιεύει ενημερωτικώς στην Επίσημη Εφημερίδα των Ευρωπαϊκών Κοινοτήτων κατάλογο των  κοινοποιημένων οργανισμών με τους αριθμούς αναγνώρισής τους και με τα καθήκοντα για τα οποία έχουν  κοινοποιηθεί. Η Επιτροπή φροντίζει για την ενημέρωση του καταλόγου αυτού. 2. Τα κράτη μέλη εφαρμόζουν τα κριτήρια που προβλέπονται στο παράρτημα VII για την αξιολόγηση των  κοινοποιημένων οργανισμών. Οι οργανισμοί που πληρούν τα προβλεπόμενα κριτήρια αξιολόγησης στα  οικεία εναρμονισμένα πρότυπα τεκμαίρεται ότι ανταποκρίνονται στα κριτήρια αυτά. 3. Το κράτος μέλος που έχει κοινοποιήσει έναν οργανισμό οφείλει να ανακαλέσει την κοινοποίηση, εάν  διαπιστώσει ότι ο οργανισμός αυτός δεν πληροί πλέον τα κριτήρια του παραρτήματος VII. Ενημερώνει  αμέσως την Επιτροπή και τα άλλα κράτη μέλη. ΚΕΦΑΛΑΙΟ ΙΙΙ Σήμανση «CE» Άρθρο 101. Η σήμανση πιστότητας «ΕΚ» αποτελείται από το ακρωνύμιο «CE». Το παράρτημα ΙΙΙ  περιλαμβάνει το σχετικό υπόδειγμα. 2. Η σήμανση «CE» πρέπει να επιτίθεται σε κάθε θαλαμίσκο ανελκυστήρα κατά τρόπο σαφή και  ευδιάκριτο, σύμφωνα με το σημείο 5 του παραρτήματος Ι, καθώς και σε όλα τα κατασκευαστικά στοιχεία  ασφαλείας που απαριθμούνται στο παράρτημα IV ή, αν αυτό δεν είναι δυνατόν, σε ετικέτα προσαρτημένη  στο κατασκευαστικό στοιχείο ασφαλείας. 3. Απαγορεύεται η επίθεση επί των ανελκυστήρων ή των κατασκευαστικών στοιχείων ασφαλείας σημάνσεων  δυναμένων να παραπλανήσουν τους τρίτους ως προς τη σημασία και τη γραφική απεικόνιση της σήμανσης  «CE». Οποιαδήποτε άλλη σήμανση μπορεί να επιτίθεται επί των ανελκυστήρων ή των κατασκευαστικών  στοιχείων ασφαλείας, εφόσον δεν καθιστά λιγότερο ευδιάκριτη ή ευανάγνωστη τη σήμανση «CE». 4. Με την επιφύλαξη του άρθρου 7: α) κάθε αντικανονική επίθεση της σήμανσης «CE» που διαπιστώνεται από κράτος μέλος, συνεπάγεται την  υποχρέωση για τον εγκαταστάτη του ανελκυστήρα, τον κατασκευαστή των κατασκευαστικών στοιχείων  ασφαλείας ή τον εγκατεστημένο στην Κοινότητα εντολοδόχο του εν λόγω κατασκευαστή, να μεριμνήσει για  την πιστότητα του σχετικού προϊόντος προς τις προδιαγραφές για τη σήμανση «CE» και τον τερματισμό  της παράβασης υπό τους όρους που επιβάλλει αυτό το κράτος μέλος 7β) αν το προϊόν συνεχίζει να μην  είναι σύμφωνο προς τις σχετικές προδιαγραφές το κράτος μέλος οφείλει να λάβει όλα τα ενδεδειγμένα  μέτρα ώστε να περιοριστεί ή να απαγορευθεί η διάθεση στην αγορά του συγκεκριμένου κατασκευαστικού  στοιχείου ασφαλείας ή να αποσυρθεί αυτό από την αγορά και να απαγορευθεί η χρήση του ανελκυστήρα  ενημερώνοντας και τα άλλα κράτη μέλη σύμφωνα με τις διαδικασίες του άρθρου 7 παράγραφος 4. ΚΕΦΑΛΑΙΟ IV Τελικές διατάξειςΆρθρο 11Κάθε απόφαση που λαμβάνεται κατ' εφαρμογή της παρούσας  οδηγίας και οδηγεί στον περιορισμό: - της διάθεσης στην αγορά ή/και της θέσης σε λειτουργία ή/και της χρήσης του ανελκυστήρα, - της διάθεσης στην αγορά ή/και της θέσης σε λειτουργία του κατασκευαστικού στοιχείου ασφαλείας, αιτιολογείται επακριβώς και κοινοποιείται στον ενδιαφερόμενο το συντομότερο δυνατό με ένδειξη των  δυνατοτήτων προσφυγής που προσφέρει η νομοθεσία του αντίστοιχου κράτους μέλους, καθώς και των  σχετικών προθεσμιών κατάθεσής της. Άρθρο 12Η Επιτροπή λαμβάνει τα αναγκαία μέτρα προκειμένου να είναι διαθέσιμα τα στοιχεία σχετικά  με την καταγραφή όλων των αποφάσεων που αφορούν την εφαρμογή της παρούσας οδηγίας. Άρθρο 13Οι οδηγίες 84/528/ΕΟΚ, και 84/529/ΕΟΚ, καταργούνται από την 1η Ιουλίου 1999. Άρθρο 14Η παρούσα οδηγία συγκαταλέγεται στις οδηγίες του άρθρου 2 παράγραφος 3 της οδηγίας  89/106/ΕΟΚ, όσον αφορά τα θέματα που συνδέονται με την εγκατάσταση ανελκυστήρων. Άρθρο 151. Τα κράτη μέλη θεσπίζουν και δημοσιεύουν, πριν από την 1η Ιανουαρίου 1997, τις  αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα  οδηγία. Ενημερώνουν αμέσως την Επιτροπή σχετικά. Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή  συνοδεύονται από σχετική αναφορά κατά την επίσημη δημοσίευσή τους. Οι λεπτομερείς διατάξεις για την  αναφορά αυτή καθορίζονται από τα κράτη μέλη. Τα κράτη μέλη εφαρμόζουν τις διατάξεις αυτές από την 1η Ιουλίου 1997. 2. Τα κράτη επιτρέπουν, για το χρονικό διάστημα έως την 30ή Ιουνίου 1999: - τη διάθεση στην αγορά και τη θέση σε λειτουργία ανελκυστήρων, - τη διάθεση στην αγορά και τη θέση σε λειτουργία κατασκευαστικών στοιχείων ασφαλείας, σύμφωνων προς την ισχύουσα νομοθεσία τους κατά την ημερομηνία έκδοσης της παρούσας οδηγίας. 3. Τα κράτη μέλη ανακοινώνουν στην Επιτροπή το κείμενο των διατάξεων εθνικού δικαίου που θεσπίζουν  στον τομέα ο οποίος διέπεται από την παρούσα οδηγία. Άρθρο 16Το αργότερο στις 30 Ιουνίου 2002, η Επιτροπή, σε συνεννόηση με την επιτροπή που  αναφέρεται στο άρθρο 6 παράγραφος 3 και βάσει εκθέσων που υποβάλλουν τα κράτη μέλη, θα επανεξετάσει  τη λειτουργία των διαδικασιών της παρούσας οδηγίας και θα υποβάλλει, εάν χρειάζεται, τις δέουσες  προτάσεις τροποποίησης. Άρθρο 17Η παρούσα οδηγία απευθύνεται στα κράτη μέλη. Βρυξέλλες, 29 Ιουνίου 1995. Για το Ευρωπαϊκό ΚοινοβούλιοΟ ΠρόεδροςK. HΔNSCHΓια το ΣυμβούλιοΟ ΠρόεδροςM. BARNIER (1) ΕΕ αριθ. C 62 της 11. 3. 1992, σ. 4 και ΕΕ αριθ. C 180 της 2. 7. 1993, σ. 11. (2) ΕΕ αριθ. C 287 της 4. 11. 1992, σ. 2. (3) Γνώμη του Ευρωπαϊκού Κοινοβουλίου της 29ης Οκτωβρίου 1992 (ΕΕ αριθ. C 305 της 23. 11. 1992, σ.  114), κοινή θέση της 16ης Ιουνίου 1994 (ΕΕ αριθ. C 232 της 20. 8. 1994, σ. 1) και απόφαση του  Ευρωπαϊκού Κοινοβουλίου της 28ης Σεπτεμβρίου 1994 (ΕΕ αριθ. C 305 της 31. 10. 1994, σ. 48). (4) ΕΕ αριθ. L 300 της 19. 11. 1984, σ. 86. Οδηγία όπως τροποποιήθηκε τελευταία με την οδηγία  90/486/ΕΟΚ (ΕΕ αριθ. L 270 της 2. 10. 1990, σ. 21). (5) ΕΕ αριθ. L 300 της 19. 11. 1984, σ. 72. Οδηγία όπως τροποποιήθηκε τελευταία με την οδηγία  88/665/ΕΟΚ (ΕΕ αριθ. L 382 της 31. 12. 1988, σ. 42). (6) ΕΕ αριθ. L 384 της 31. 12. 1986, σ. 12. (7) ΕΕ αριθ. L 198 της 22. 7. 1991, σ. 16. (8) ΕΕ αριθ. L 134 της 20. 6. 1995, σ. 37. (9) ΕΕ αριθ. L 220 της 30. 8. 1993, σ. 23. (1) ΕΕ αριθ. L 109 της 26. 4. 1983, σ. 8. Οδηγία όπως τροποποιήθηκε τελευταία με την οδηγία  94/10/ΕΚ του Κοινοβουλίου και του Συμβουλίου (ΕΕ αριθ. L 100 της 19. 4. 1994, σ. 30). (2) ΕΕ αριθ. L 40 της 11. 2. 1989, σ. 12.  ΠΑΡΑΡΤΗΜΑ Ι ΒΑΣΙΚΕΣ ΑΠΑΙΤΗΣΕΙΣ ΑΣΦΑΛΕΙΑΣ ΚΑΙ ΥΓΕΙΑΣ ΣΧΕΤΙΚΑ ΜΕ ΤΟ ΣΧΕΔΙΑΣΜΟ ΚΑΙ ΤΗΝ  ΚΑΤΑΣΚΕΥΗ ΤΩΝ ΑΝΕΛΚΥΣΤΗΡΩΝ ΚΑΙ ΤΩΝ ΚΑΤΑΣΚΕΥΑΣΤΙΚΩΝ ΣΤΟΙΧΕΙΩΝ ΑΣΦΑΛΕΙΑΣ ΠΡΟΚΑΤΑΡΚΤΙΚΕΣ  ΠΑΡΑΤΗΡΗΣΕΙΣ 1. Οι υποχρεώσεις που προβλέπονται από τις βασικές απαιτήσεις ασφαλείας και υγείας  εφαρμόζονται μόνον όταν ο αντίστοιχος κίνδυνος υπάρχει κατά τη χρησιμοποίηση του συγκεκριμένου  ανελκυστήρα ή του στοιχείου ασφαλείας υπό τις συνθήκες που προβλέπονται από τον εγκαταστάτη του  ανελκυστήρα ή τον κατασκευαστή των κατασκευαστικών στοιχείων ασφαλείας. 2. Οι βασικές απαιτήσεις ασφαλείας και υγείας στην οδηγία είναι επιτακτικές. Ωστόσο, εάν ληφθεί  υπόψη η κατάσταση της τεχνικής, οι στόχοι που καθορίζουν ενδέχεται να μην επιτυγχάνονται. Στην  περίπτωση αυτή, και στο μέτρο του δυνατού, ο ανελκυστήρας ή το κατασκευαστικό στοιχείο ασφαλείας  πρέπει να σχεδιάζεται και να κατασκευάζεται έτσι ώστε να τείνει προς τους στόχους αυτούς. 3. Ο κατασκευαστής του κατασκευαστικού στοιχείου ασφαλείας και ο εγκαταστάτης του ανελκυστήρα  πρέπει να πραγματοποιούν ανάλυση των κινδύνων ώστε να εξετάζουν σε ποιους είναι εκτεθειμένο το  προϊόν τους και στη συνέχεια να σχεδιάζουν και να κατασκευάζουν το προϊόν με βάση την ανάλυση  αυτή. 4. Κατά το άρθρο 14, οι βασικές απαιτήσεις της οδηγίας 89/106/ΕΟΚ που δεν περιλαμβάνονται στην  παρούσα οδηγία εφαρμόζονται επί των ανελκυστήρων. 1. ΓΕΝΙΚΑ1.1. Εφαρμογή της οδηγίας 89/392/ΕΟΚ όπως τροποποιήθηκε από τις οδηγίες 91/368/ΕΟΚ,  93/44/ΕΟΚ και 93/68/ΕΟΚΕφόσον υφίσταται ο σχετικός κίνδυνος και δεν καλύπτεται από το παρόν  παράρτημα, ισχύουν οι βασικές απαιτήσεις ασφαλείας και υγείας του παραρτήματος Ι της οδηγίας  89/392/ΕΟΚ και, εν πάση περιπτώσει, ισχύει η βασική απαίτηση του σημείου 1.1.2 του παραρτήματος Ι  της οδηγίας 89/392/ΕΟΚ. 1.2. ΘαλαμίσκοςΟ θαλαμίσκος πρέπει να είναι σχεδιασμένος και κατασκευασμένος έτσι ώστε να  προσφέρει χώρο και ανθεκτικότητα αντιστοιχούσα στο μέγιστο δυνατό αριθμό ατόμων και στο ονομαστικό  φορτίο του ανελκυστήρα, όπως ορίζονται από τον εγκαταστάτη. Όταν ο ανελκυστήρας προορίζεται για τη μεταφορά προσώπων και εφόσον οι διαστάσεις του το  επιτρέπουν, ο θαλαμίσκος πρέπει να είναι σχεδιασμένος και κατασκευασμένος έτσι ώστε τα δομικά του  χαρακτηριστικά να μην παρακωλύουν ή να εμποδίζουν την πρόσβαση και τη χρήση του από άτομα με  ειδικές ανάγκες και να επιτρέπει όλες τις κατάλληλες μετατροπές που αποσκοπούν στη διευκόλυνση της  χρήσης του από τα άτομα αυτά. 1.3. Μέσα ανάρτησης και στήριξηςΤα μέσα ανάρτησης ή/και στήριξης του θαλαμίσκου, των συνδέσεών  του, και οι σχετικές απολήξεις τους πρέπει να επιλέγονται και να σχεδιάζονται ούτως ώστε να  εξασφαλίζουν ικανοποιητικό επίπεδο συνολικής ασφαλείας και να ελαχιστοποιούν τους κινδύνους πτώσης  του θαλαμίσκου, εάν ληφθούν υπόψη οι συνθήκες χρησιμοποίησης, τα υλικά και οι συνθήκες κατασκευής. Τα μέσα ανάρτησης του θαλαμίσκου, εφόσον είναι συρματόσχοινα ή αλυσίδες, πρέπει να είναι διπλά και  ανεξάρτητα, και το καθένα να είναι εφοδιασμένο με ανεξάρτητο σύστημα αγκύρωσης. Τα συρματόσχοινα ή  οι αλυσίδες δεν πρέπει να έχουν συνδέσεις ή ματίσματα, παρά μόνο όπου αυτό χρειάζεται για τη  στερέωση ή για να σχηματιστεί βρόχος (θηλιά). 1.4. Έλεγχος των καταπονήσεων (περιλαμβανομένης της υπερβολικής ταχύτητας)1.4.1. Οι ανελκυστήρες  πρέπει να σχεδιάζονται, να κατασκευάζονται και να εγκαθίστανται κατά τρόπον ώστε να είναι αδύνατο  να εκτελούν εντολές χειρισμών όταν το φορτίο υπερβαίνει την ονομαστική τιμή. 1.4.2. Οι ανελκυστήρες πρέπει να είναι εξοπλισμένοι με διάταξη για τον περιορισμό της ανάπτυξης  υπερβολικής ταχύτητας. Η απαίτηση αυτή δεν εφαρμόζεται στους ανελκυστήρες οι οποίοι, λόγω του  σχεδιασμού του συστήματος κίνησης, δεν είναι δυνατό να αναπτύξουν υπερβολική ταχύτητα. 1.4.3. Οι ταχυκίνητοι ανελκυστήρες πρέπει να είναι εφοδιασμένοι με διάταξη ελέγχου και ρύθμισης της  ταχύτητας.1.4.4. Οι ανελκυστήρες στους οποίους χρησιμοποιούνται τροχαλίες τριβής πρέπει να σχεδιάζονται κατά  τρόπον ώστε να εξασφαλίζεται η σταθερότητα των συρματοσχοίνων έλξεως επί της τροχαλίας. 1.5. Μηχανισμός1.5.1. Κάθε ανελκυστήρας προσώπων πρέπει να διαθέτει ιδιαίτερη κινητήρια μηχανή. Η  απαίτηση αυτή δεν αφορά τους ανελκυστήρες που αντί για αντίβαρα έχουν δεύτερο θαλαμίσκο. 1.5.2. Ο εγκαταστάτης του ανελκυστήρα μεριμνά ώστε η μηχανή και τα συναφή συστήματα του ανελκυστήρα  να είναι προσπελάσιμα μόνο για συντήρηση και περιπτώσεις επείγουσας ανάγκης. 1.6. Όργανα ελέγχου1.6.1. Τα όργανα ελέγχου των ανελκυστήρων οι οποίοι προορίζονται να  χρησιμοποιούνται από μη συνοδευόμενα άτομα με ειδικές ανάγκες πρέπει να είναι σχεδιασμένα και  διατεταγμένα κατά κατάλληλο τρόπο. 1.6.2. Η λειτουργία των οργάνων ελέγχου πρέπει να επισημαίνεται σαφώς. 1.6.3. Τα κυκλώματα κλήσης συστοιχίας ανελκυστήρων μπορούν να είναι κοινά ή διασυνδεδεμένα. 1.6.4. Η ηλεκτρική εγκατάσταση και η συνδεσμολογία πρέπει να γίνονται κατά τρόπον ώστε: - να αποκλείεται κάθε σύγχυση με κυκλώματα που δεν ανήκουν στον ανελκυστήρα, - να είναι δυνατή η υπό φορτίο μεταγωγή του ηλεκτρικού κυκλώματος κίνησης, - οι κινήσεις του ανελκυστήρα να εξαρτώνται από μηχανισμούς ασφαλείας που θα περιλαμβάνονται σε  σύστημα χειρισμού με δικές του διατάξεις ασφαλείας, - βλάβη της ηλεκτρικής εγκατάστασης να μην δημιουργεί επικίνδυνη κατάσταση. 2. ΚΙΝΔΥΝΟΙ ΓΙΑ ΠΡΟΣΩΠΑ ΕΚΤΟΣ ΤΟΥ ΘΑΛΑΜΙΣΚΟΥ2.1. Ο ανελκυστήρας πρέπει να είναι σχεδιασμένος και  κατασκευασμένος κατά τρόπον ώστε η προσπέλαση στο χώρο διαδρομής του θαλαμίσκου να είναι δυνατή  μόνο για συντήρηση και περιπτώσεις επείγουσας ανάγκης. Πριν ένα άτομο εισέλθει στο χώρο αυτό,  πρέπει να καθίσταται αδύνατη η συνήθης χρήση του ανελκυστήρα. 2.2. Ο ανελκυστήρας πρέπει να κατασκευάζεται και να σχεδιάζεται ούτως ώστε να εμποδίζεται τυχόν  σύνθλιψη όταν ο θαλαμίσκος βρίσκεται σε μια από τις οριακές θέσεις της διαδρομής του. Τούτο μπορεί να επιτευχθεί εφόσον προβλεφθεί ελεύθερος χώρος ή καταφύγιο πέραν των οριακών θέσεων. Σε ειδικές περιπτώσεις, ενώ επαφίεται στα κράτη μέλη η δυνατότητα προηγούμενης σύμφωνης γνώμης  τους, ιδίως όσον αφορά υφιστάμενα κτίρια, όταν δεν είναι δυνατό να εφαρμοσθεί η προαναφερόμενη λύση  μπορούν να προβλέπονται άλλα κατάλληλα μέσα για την αποφυγή του κινδύνου αυτού. 2.3. Τα επίπεδα εισόδου και εξόδου στον/από τον θαλαμίσκο πρέπει να διαθέτουν θύρες φρέατος στους  ορόφους οι οποίες να έχουν επαρκή μηχανική αντοχή, σε σχέση με τις προβλεπόμενες συνθήκες χρήσης. Μια διάταξη διασυνδεδεμένης ασφάλισης πρέπει να αποκλείει, υπό συνθήκες κανονικής λειτουργίας: - ελεγχόμενη ή μη κίνηση του θαλαμίσκου, εφόσον όλες οι θύρες του φρέατος στους ορόφους δεν είναι  κλειστές και ασφαλισμένες, - άνοιγμα θύρας ορόφου, εάν ο θαλαμίσκος δεν έχει σταματήσει και δεν βρίσκεται στον προβλεπόμενο  όροφο. Επιτρέπονται ωστόσο όλες οι κινήσεις διόρθωσης της στάθμης στο επίπεδο του ορόφου, με ανοικτές τις  θύρες, σε συγκεκριμένες ζώνες, υπό τον όρο ότι η ταχύτητα διόρθωσης της στάθμης θα ελέγχεται. 3. ΚΙΝΔΥΝΟΙ ΓΙΑ ΠΡΟΣΩΠΑ ΕΝΤΟΣ ΤΟΥ ΘΑΛΑΜΙΣΚΟΥ3.1. Οι θαλαμίσκοι των ανελκυστήρων πρέπει να είναι  εντελώς κλειστοί, με πλήρη τοιχώματα, περιλαμβανομένων των δαπέδων και των οροφών, εξαιρουμένων των  ανοιγμάτων εξαερισμού, και εξοπλισμένοι με πλήρεις θύρες. Οι θύρες των θαλαμίσκων πρέπει να είναι  σχεδιασμένες και εγκατεστημένες έτσι ώστε ο θαλαμίσκος να μην μπορεί να κινηθεί παρά μόνο για την  προβλεπόμενη στο τρίτο εδάφιο του σημείου 2.3 επαναφορά, εφόσον οι θύρες δεν είναι κλειστές, και να  σταματά σε περίπτωση που οι θύρες ανοίξουν. Οι θύρες των θαλαμίσκων πρέπει να παραμένουν κλειστές και κλειδωμένες σε περίπτωση στάσης μεταξύ  δύο επιπέδων, εφόσον υπάρχει κίνδυνος πτώσης μεταξύ του θαλαμίσκου και του φρέατος ή ελλείψει  φρέατος. 3.2. Σε περίπτωση βλάβης του κυκλώματος τροφοδότησης ή κατασκευαστικού στοιχείου, ο θαλαμίσκος  πρέπει να είναι εφοδιασμένος με διατάξεις που εμποδίζουν την ελεύθερη πτώση ή ανεξέλεγκτες ανοδικές  κινήσεις του θαλαμίσκου. Η διάταξη που εμποδίζει την ελεύθερη πτώση του θαλαμίσκου πρέπει να είναι ανεξάρτητη από τα μέσα  ανάρτησης του θαλαμίσκου. Η διάταξη αυτή πρέπει να σταματά το θαλαμίσκο όταν βρίσκεται υπό το ονομαστικό του φορτίο και έχει  τη μέγιστη προβλεπόμενη από τον εγκαταστάτη του ανελκυστήρα ταχύτητα. Η στάση λόγω της επενεργείας  της εν λόγω διάταξης δεν πρέπει να προκαλεί επιβράδυνση επικίνδυνη για τους επιβάτες σε όλες τις  περιπτώσεις φόρτωσης. 3.3. Ανάμεσα στον πυθμένα του φρέατος και το δάπεδο του θαλαμίσκου πρέπει να υπάρχουν  εγκατεστημένες διατάξεις απόσβεσης των κρούσεων σε περίπτωση υπέρβασης της κανονικής διαδρομής. Στην περίπτωση αυτή, η μέτρηση του ελεύθερου χώρου ο οποίος προβλέπεται στο σημείο 2.2 πρέπει να  γίνει με τις εν λόγω διατάξεις πλήρως συμπιεσμένες. Η απαίτηση αυτή δεν ισχύει για τους ανελκυστήρες, ο θαλαμίσκος των οποίων, λόγω του σχεδιασμού του  συστήματος κίνησης, δεν είναι δυνατό να εισέλθει στον ελεύθερο χώρο που προβλέπει το σημείο 2.2. 3.4. Οι ανελκυστήρες πρέπει να είναι σχεδιασμένοι και κατασκευασμένοι έτσι ώστε να μην μπορούν να  τεθούν σε κίνηση εάν η διάταξη που προβλέπεται στο σημείο 3.2 δεν είναι δυνατό να λειτουργήσει. 4. ΑΛΛΟΙ ΚΙΝΔΥΝΟΙ4.1. Εφόσον είναι μηχανοκίνητες, οι θύρες του φρέατος στους ορόφους, οι θύρες των  θαλαμίσκων ή ο συνδυασμός των δύο αυτών, πρέπει να έχουν εξοπλιστεί με διάταξη για την αποτροπή των  κινδύνων τυχόν σύνθλιψης κατά την κίνησή τους. 4.2. Οι θύρες του φρέατος στους ορόφους, όταν πρέπει να συμβάλουν στην πυρασφάλεια του κτιρίου,  συμπεριλαμβανομένων των θυρών με γυάλινα τμήματα, πρέπει να παρουσιάζουν κατάλληλη αντοχή στη  φωτιά, η οποία να χαρακτηρίζεται από τη δυνατότητα διατήρησης της ακεραιότητάς τους και τις  ιδιότητές τους όσον αφορά τη μόνωση (μη εξάπλωση της φλόγας) και τη μετάδοση της θερμότητας  (θερμική ακτινοβολία). 4.3. Τα ενδεχόμενα αντίβαρα πρέπει να είναι εγκατεστημένα κατά τρόπον ώστε να αποφεύγεται  οποιοσδήποτε κίνδυνος σύγκρουσής τους με το θαλαμίσκο ή πτώσης τους πάνω σ' αυτόν. 4.4. Οι ανελκυστήρες πρέπει να είναι εξοπλισμένοι με μέσα τα οποία να επιτρέπουν την ελεύθερη έξοδο  και την εκκένωση των προσώπων τα οποία έχουν κλειστεί στο θαλαμίσκο. 4.5. Οι θαλαμίσκοι πρέπει να είναι εξοπλισμένοι με μέσα αμφίδρομης επικοινωνίας που να επιτρέπουν  τη μόνιμη σύνδεση με υπηρεσία άμεσης βοήθειας. 4.6. Οι ανελκυστήρες πρέπει να είναι σχεδιασμένοι και κατασκευασμένοι έτσι ώστε, σε περίπτωση  υπέρβασης της μέγιστης θερμοκρασίας του χώρου της μηχανής που προβλέπει ο εγκαταστάτης του  ανελκυστήρα, να μπορούν να ολοκληρώνουν τις υπό εξέλιξη κινήσεις αλλά να μην δέχονται νέες εντολές  ελέγχου. 4.7. Οι θαλαμίσκοι πρέπει να είναι σχεδιασμένοι και κατασκευασμένοι έτσι ώστε να διασφαλίζουν  επαρκή αερισμό στους επιβάτες, ακόμα και σε περίπτωση παρατεταμένης στάσης. 4.8. Ο θαλαμίσκος πρέπει να φωτίζεται επαρκώς εφόσον χρησιμοποιείται ή εφόσον κάποια θύρα είναι  ανοικτή. Πρέπει επίσης να προβλέπεται φωτισμός ασφαλείας. 4.9. Τα μέσα επικοινωνίας και ο φωτισμός ασφαλείας που προβλέπονται στα σημεία 4.5 και 4.8  αντίστοιχα πρέπει να σχεδιάζονται και να κατασκευάζονται ούτως ώστε να μπορούν να λειτουργούν ακόμη  και αν διακοπεί η κανονική παροχή ενεργείας. Ο χρόνος λειτουργίας τους πρέπει να είναι επαρκής ώστε  να επιτρέπει την κανονική επέμβαση των σωστικών συνεργείων. 4.10. Το κύκλωμα ελέγχου των ανελκυστήρων που μπορούν να χρησιμοποιούνται σε περίπτωση πυρκαϊάς  πρέπει να σχεδιάζεται και να κατασκευάζεται κατά τρόπον ώστε να είναι δυνατό να αποκλειστεί η  εξυπηρέτηση ορισμένων επιπέδων και να είναι δυνατός ο κατά προτεραιότητα έλεγχος του ανελκυστήρος  από τους πυροσβέστες. 5. ΣΗΜΑΝΣΗ5.1. Επιπλέον των ελάχιστων ενδείξεων που απαιτούνται για όλες τις μηχανές σύμφωνα με το  σημείο 1.7.3 του παραρτήματος Ι της οδηγίας 89/392/ΕΟΚ, όλοι οι θαλαμίσκοι πρέπει να φέρουν  ευδιάκριτη πινακίδα που να αναφέρει σαφώς το ονομαστικό φορτίο σε χιλιόγραμμα και τον μέγιστο  αριθμό ατόμων που επιτρέπεται να επιβαίνουν. 5.2. Εφόσον ο ανελκυστήρας έχει σχεδιαστεί κατά τρόπον ώστε τυχόν παγιδευμένα άτομα να μπορούν να  απελευθερώνονται χωρίς εξωτερική βοήθεια, οι σχετικές οδηγίες πρέπει να αναγράφονται σαφώς και  ευκρινώς εντός του θαλαμίσκου. 6. ΟΔΗΓΙΕΣ ΧΡΗΣΕΩΣ6.1. Τα κατασκευαστικά στοιχεία ασφαλείας που αναφέρονται στο παράρτημα IV  πρέπει να συνοδεύονται από κείμενο οδηγιών συνταγμένο σε μια επίσημη γλώσσα του κράτους μέλους του  εγκαταστάτη του ανελκυστήρα ή σε άλλη κοινοτική γλώσσα που εκείνος έχει αποδεχθεί, ώστε: - η συναρμολόγηση, - η καλωδίωση, - η ρύθμιση, - η συντήρηση, να μπορούν να πραγματοποιούνται αποτελεσματικά και χωρίς κινδύνους. 6.2. Κάθε ανελκυστήρας πρέπει να συνοδεύεται από τεκμηρίωση συντεταγμένη στην (ή στις) επίσημη(-ες)  γλώσσα(-ες) της Κοινότητας 7 η(οι) γλώσσα(-ες) αυτή(-ές) μπορεί(-ούν) να καθορισθεί(-ούν) σύμφωνα  με τη συνθήκη από το κράτος μέλος όπου είναι εγκατεστημένος ο ανελκυστήρας. Η τεκμηρίωση αυτή  περιλαμβάνει τουλάχιστον: - κείμενο οδηγιών που περιέχει τα σχέδια και σχεδιαγράμματα που είναι αναγκαία για την τρέχουσα  χρήση καθώς και για τη συντήρηση, την επιθεώρηση, την επισκευή, τις περιοδικές εξακριβώσεις και  τους χειρισμούς παροχής βοήθειας που αναφέρονται στο σημείο 4.4, - βιβλίο παρακολούθησης στο οποίο μπορούν να σημειώνονται οι επισκευές και, κατά περίπτωση, οι  περιοδικές εξακριβώσεις.  ΠΑΡΑΡΤΗΜΑ ΙΙ Α. Περιεχόμενο της δήλωσης πιστότητας «ΕΚ» για τα κατασκευαστικά στοιχεία  ασφαλείας (1)Η δήλωση πιστότητας «ΕΚ» πρέπει να περιλαμβάνει τα ακόλουθα στοιχεία: - το όνομα και τη διεύθυνση του κατασκευαστή των κατασκευαστικών στοιχείων ασφαλείας (2), - ενδεχομένως, το όνομα και τη διεύθυνση του εγκατεστημένου στην Κοινότητα εντολοδόχου του (2), - την περιγραφή του κατασκευαστικού στοιχείου ασφαλείας, τον χαρακτηρισμό του τύπου ή της σειράς,  αριθμός σειράς (εφόσον υπάρχει), - τη λειτουργία ασφαλείας που επιτελεί το στοιχείο ασφαλείας, εφόσον δεν προκύπτει σαφώς από την  περιγραφή, - ημερομηνία κατασκευής του στοιχείου ασφαλείας, - όλες τις σχετικές διατάξεις στις οποίες ανταποκρίνεται το στοιχείο ασφαλείας, - ενδεχομένως, αναφορά στα χρησιμοποιηθέντα εναρμονισμένα πρότυπα, - ενδεχομένως, το όνομα, τη διεύθυνση και τον αριθμό αναγνώρισης του κοινοποιημένου οργανισμού που  πραγματοποίησε την εξέταση τύπου «ΕΚ», σύμφωνα με το άρθρο 8 παράγραφος 1 στοιχείο α) i) και ii), - ενδεχομένως, αναφορά της βεβαίωσης τύπου «ΕΚ» που χορήγησε ο εν λόγω κοινοποιημένος οργανισμός, - ενδεχομένως, όνομα, διεύθυνση και αριθμό αναγνώρισης του κοινοποιημένου οργανισμού ο οποίος έχει  πραγματοποιήσει τους ελέγχους της παραγωγής σύμφωνα με το άρθρο 8 παράγραφος 1 στοιχείο α) ii), - ενδεχομένως, όνομα, διεύθυνση και αριθμό αναγνώρισης του κοινοποιημένου οργανισμού ο οποίος έχει  ελέγξει το σύστημα διασφάλισης ποιότητας που εφαρμόζει ο κατασκευαστής σύμφωνα με το άρθρο 8  παράγραφος 1 στοιχείο α) iii), - στοιχεία του υπογράφοντος ο οποίος έχει εξουσιοδοτηθεί να δεσμεύει με την υπογραφή του τον  κατασκευαστή των στοιχείων ασφαλείας, ή τον εγκατεστημένο στην Κοινότητα εντολοδόχο του. Β. Περιεχόμενο της δήλωσης πιστότητας «ΕΚ» για τους εγκατεστημένους ανελκυστήρες (3)Η δήλωση  πιστότητας «ΕΚ» πρέπει να περιλαμβάνει τα ακόλουθα στοιχεία: - όνομα και διεύθυνση του εγκαταστάτη του ανελκυστήρα (4), - περιγραφή του ανελκυστήρα, χαρακτηρισμός του τύπου ή της σειράς, αριθμός σειράς και διεύθυνση  στην οποία συναρμολογήθηκε ο ανελκυστήρας, - έτος εγκατάστασης του ανελκυστήρα, - όλες τις σχετικές διατάξεις στις οποίες ανταποκρίνεται ο ανελκυστήρας, - ενδεχομένως, αναφορά στα χρησιμοποιηθέντα εναρμονισμένα πρότυπα, - ενδεχομένως, το όνομα, τη διεύθυνση και τον αριθμό αναγνώρισης του κοινοποιημένου οργανισμού που  πραγματοποίησε την εξέταση τύπου «ΕΚ» του μοντέλου του ανελκυστήρα, σύμφωνα με το άρθρο 8  παράγραφος 2 σημείο i) και ii), - ενδεχομένως, την αναφορά της βεβαίωσης τύπου «ΕΚ», - ενδεχομένως, το όνομα, τη διεύθυνση και τον αριθμό αναγνώρισης του κοινοποιημένου οργανισμού ο  οποίος έχει πραγματοποιήσει την εξέταση του ανελκυστήρα σύμφωνα με το άρθρο 8 παράγραφος 2 σημείο  iv), - ενδεχομένως, το όνομα, τη διεύθυνση και τον αριθμό αναγνώρισης του κοινοποιημένου οργανισμού ο  οποίος έχει πραγματοποιήσει τον τελικό έλεγχο του ανελκυστήρα, σύμφωνα με το άρθρο 8 παράγραφος 2  πρώτη περίπτωση σημεία i), ii) και iii), - ενδεχομένως, το όνομα, τη διεύθυνση και τον αριθμό αναγνώρισης του κοινοποιημένου οργανισμού ο  οποίος έχει πραγματοποιήσει τον έλεγχο του συστήματος διασφάλισης ποιότητας που χρησιμοποιεί ο  εγκαταστάτης βάσει του άρθρου 8 παράγραφος 2 δεύτερη και τρίτη περίπτωση σημεία i), ii), iii) και  v), - στοιχεία του υπογράφοντος ο οποίος έχει εξουσιοδοτηθεί να δεσμεύει με την υπογραφή του τον  εγκαταστάτη του ανελκυστήρα. (1) Η εν λόγω δήλωση πρέπει να συντάσσεται στην ίδια γλώσσα με τις οδηγίες που  αναφέρονται στο παράρτημα Ι σημείο 6.1, είτε με γραφομηχανή είτε με τυπογραφικά στοιχεία. (2) Εταιρική επωνυμία και πλήρης διεύθυνση 7 σε περίπτωση που πρόκειται για εντολοδόχο, αναφέρεται  επίσης η εταιρική επωνυμία και η διεύθυνση του κατασκευαστή των στοιχείων ασφαλείας. (3) Η εν λόγω δήλωση πρέπει να συντάσσεται στην ίδια γλώσσα με τις οδηγίες που αναφέρονται στο  παράρτημα Ι σημείο 6.2, είτε με γραφομηχανή είτε με τυπογραφικά στοιχεία. (4) Εταιρική επωνυμία και πλήρης διεύθυνση.  ΠΑΡΑΡΤΗΜΑ ΙΙΙ ΣΗΜΑΝΣΗ ΠΙΣΤΟΤΗΤΑΣ «CE» Η σήμανση πιστότητας «ΕΚ» αποτελείται από το  ακρωνύμιο «CE» με την ακόλουθη γραφική απεικόνιση: >ΑΝΑΦΟΡΑ ΣΕ ΦΗΛΜ>Σε περίπτωση σμίκρυνσης ή μεγέθυνσης της σήμανσης, πρέπει να διατηρούνται οι  αναλογίες που προκύπτουν από την παραπάνω γραφική απεικόνιση. Τα διάφορα στοιχεία της σήμανσης «CE» πρέπει να έχουν την ίδια ή σχεδόν την ίδια κατακόρυφη  διάσταση, που δεν μπορεί να είναι μικρότερη από 5 mm. Είναι δυνατόν να γίνει παρέκκλιση ως προς την  παραπάνω διάσταση για τα κατασκευαστικά στοιχεία ασφαλείας μικρού μεγέθους. Η σήμανση «CE» ακολουθείται από τον αριθμό αναγνώρισης του κοινοποιημένου οργανισμού που  παρεμβαίνει στα πλαίσια: - των διαδικασιών που προβλέπει το άρθρο 8 παράγραφος 1 στοιχείο α) ii) ή iii), - των διαδικασιών που αναφέρει το άρθρο 8 παράγραφος 2.  ΠΑΡΑΡΤΗΜΑ IV ΚΑΤΑΛΟΓΟΣ ΤΩΝ ΚΑΤΑΣΚΕΥΑΣΤΙΚΩΝ ΣΤΟΙΧΕΙΩΝ ΑΣΦΑΛΕΙΑΣ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ  1 ΠΑΡΑΓΡΑΦΟΣ 1 ΚΑΙ ΣΤΟ ΑΡΘΡΟ 8 ΠΑΡΑΓΡΑΦΟΣ 1 1. Διατάξεις ασφάλισης των θυρών του φρέατος στους  ορόφους2. Προστατευτικές διατάξεις κατά της πτώσεως όπως αναφέρονται στο σημείο 3.2 του  παραρτήματος Ι, οι οποίες εμποδίζουν την πτώση του θαλαμίσκου ή ανεξέλεγκτες ανοδικές κινήσεις3.  Διατάξεις για τον περιορισμό της υπερβολικής ταχύτητας4. α) Αποσβεστήρες των κρούσεων με  συσσώρευση ενέργειας: - είτε με μη γραμμικά χαρακτηριστικά, - είτε με απόσβεση της κίνησης επιστροφής. β) Αποσβεστήρες των κρούσεων με διάχυση ενέργειας5. Διατάξεις ασφαλείας στα έμβολα των υδραυλικών  κυκλωμάτων ισχύος εφόσον χρησιμοποιούνται ως προστατευτικές διατάξεις κατά της πτώσεως6.  Ηλεκτρικές διατάξεις ασφαλείας υπό μορφή διακοπτών ασφαλείας που περιλαμβάνουν ηλεκτρονικά  κατασκευαστικά στοιχεία.  ΠΑΡΑΡΤΗΜΑ V ΕΞΕΤΑΣΗ ΤΥΠΟΥ «ΕΚ» (ενότητα Β) Α. Εξέταση τύπου «ΕΚ» των κατασκευαστικών  στοιχείων1. Η εξέταση τύπου «ΕΚ» είναι η διαδικασία με την οποία ένας κοινοποιημένος οργανισμός  διαπιστώνει και βεβαιώνει ότι αντιπροσωπευτικό δείγμα κατασκευαστικού στοιχείου ασφαλείας επιτρέπει  στον ανελκυστήρα στον οποίο έχει τοποθετηθεί ορθά να πληροί τις αντίστοιχες διατάξεις της παρούσας  οδηγίας. 2. Η αίτηση εξέτασης τύπου «ΕΚ» υποβάλλεται από τον κατασκευαστή του κατασκευαστικού στοιχείου  ασφαλείας ή από τον εγκατεστημένο στην Κοινότητα εντολοδόχο του σε κοινοποιημένο οργανισμό της  επιλογής του. Η αίτηση περιλαμβάνει: - το όνομα και τη διεύθυνση του κατασκευαστή του στοιχείου ασφαλείας, καθώς και το όνομα και τη  διεύθυνση του εντολοδόχου του, εφόσον η αίτηση υποβάλλεται από αυτόν, καθώς επίσης και τον τόπο  κατασκευής των κατασκευαστικών στοιχείων ασφαλείας, - γραπτή δήλωση όπου διευκρινίζεται ότι η ίδια αίτηση δεν έχει υποβληθεί σε άλλον κοινοποιημένο  οργανισμό, - τεχνικό φάκελο, - αντιπροσωπευτικό δείγμα του κατασκευαστικού στοιχείου ασφαλείας ή ένδειξη του τόπου όπου μπορεί  να υποβληθεί σε εξέταση. Ο κοινοποιημένος οργανισμός μπορεί, με τη δέουσα αιτιολόγηση, να ζητήσει  πρόσθετα δείγματα. 3. Ο τεχνικός φάκελος πρέπει να επιτρέπει την αξιολόγηση της πιστότητας του ανελκυστήρα ή της  δυνατότητας του κατασκευαστικού στοιχείου ασφαλείας να επιτρέπει στον ανελκυστήρα στον οποίο θα  προσαρμοσθεί ορθά να πληροί τις διατάξεις της οδηγίας. Στο βαθμό που είναι αναγκαίο για την αξιολόγηση της πιστότητας, ο τεχνικός φάκελος περιέχει τα  ακόλουθα στοιχεία: - γενική περιγραφή του κατασκευαστικού στοιχείου ασφαλείας στην οποία συμπεριλαμβάνεται ο τομέας  της χρήσης (κυρίως τα ενδεχόμενα όρια ταχύτητας, το φορτίο, η ενέργεια) και οι συνθήκες (κυρίως  εκρηκτικές ατμόσφαιρες, κακές καιρικές συνθήκες), - σχέδια ή σχεδιαγράμματα σχεδιασμού και κατασκευής, - την ή τις σχετικές βασικές απαιτήσεις και τη λύση που υιοθετήθηκε για την ικανοποίησή της/τους  (για παράδειγμα, εναρμονισμένο πρότυπο), - ενδεχομένως, τα αποτελέσματα δοκιμών ή υπολογισμών που εκτελέστηκαν ή ανατέθηκαν σε τρίτους από  τον κατασκευαστή, - αντίτυπο των οδηγιών συναρμολόγησης για τα κατασκευαστικά στοιχεία ασφαλείας, - τις διατάξεις που θα εφαρμοσθούν κατά την κατασκευή για τη διασφάλιση της πιστότητας των  κατασκευαστικών στοιχείων ασφαλείας σειράς με το κατασκευαστικό στοιχείο ασφαλείας που εξετάστηκε. 4. Ο κοινοποιημένος οργανισμός: - εξετάζει τον τεχνικό φάκελο για να εκτιμήσει κατά πόσον αυτός μπορεί να επιτύχει τους  επιδιωκόμενους στόχους, - εξετάζει το κατασκευαστικό στοιχείο ασφαλείας για να επαληθεύσει ότι έχει κατασκευαστεί σύμφωνα  με τον τεχνικό φάκελο, - διεξάγει ή αναθέτει σε τρίτους τη διεξαγωγή των κατάλληλων ελέγχων και των απαραίτητων δοκιμών  για να εξακριβώσει κατά πόσον οι λύσεις τις οποίες ακολούθησε ο κατασκευαστής του στοιχείου  ασφαλείας πληρούν τις απαιτήσεις της οδηγίας και επιτρέπουν στο κατασκευαστικό στοιχείο ασφαλείας  να επιτελεί τη λειτουργία του όταν έχει προσαρμοσθεί ορθά σε ανελκυστήρα. 5. Εάν το αντιπροσωπευτικό δείγμα του στοιχείου ασφαλείας πληροί τις διατάξεις της οδηγίας, ο  κοινοποιημένος οργανισμός χορηγεί βεβαίωση εξέτασης τύπου «ΕΚ» στον αιτούντα. Η βεβαίωση περιέχει  το όνομα και τη διεύθυνση του κατασκευαστή του στοιχείου ασφαλείας, τα συμπεράσματα του ελέγχου,  τις προϋποθέσεις ισχύος της βεβαίωσης και τα στοιχεία για την αναγνώριση του εγκεκριμένου τύπου. Η Επιτροπή, τα κράτη μέλη και οι υπόλοιποι κοινοποιημένοι οργανισμοί μπορούν να λάβουν αντίγραφο  της βεβαίωσης και, ύστερα από αιτιολογημένη αίτησή τους, αντίγραφο του τεχνικού φακέλου και των  πρακτικών των εξετάσεων, υπολογισμών ή δοκιμών που εκτελέστηκαν. Σε περίπτωση που ο κοινοποιημένος οργανισμός δεν χορηγεί βεβαίωση τύπου «ΕΚ» στον κατασκευαστή,  εκθέτει λεπτομερώς τους λόγους για τους οποίους δεν χορήγησε τη βεβαίωση. Πρέπει να προβλέπεται  διαδικασία προσφυγής. 6. Ο κατασκευαστής του στοιχείου ασφαλείας ή ο εγκατεστημένος στην Κοινότητα εντολοδόχος του  οφείλει να ενημερώνει τον κοινοποιημένο οργανισμό για όλες τις τροποποιήσεις, ακόμα και ελάσσονος  σημασίας, που έχει επιφέρει ή σκοπεύει να επιφέρει στο εγκεκριμένο κατασκευαστικό στοιχείο  ασφαλείας, συμπεριλαμβανομένων νέων επεκτάσεων ή παραλλαγών που δεν διευκρινίζονται στον αρχικό  τεχνικό φάκελο (βλέπε σημείο 3 πρώτη περίπτωση). Ο κοινοποιημένος οργανισμός εξετάζει τις εν λόγω  τροποποιήσεις και πληροφορεί τον αιτούντα εάν εξακολουθεί να ισχύει η βεβαίωση εξέτασης τύπου «ΕΚ»  (1). 7. Κάθε κοινοποιημένος οργανισμός ανακοινώνει στα κράτη μέλη και στους άλλους κοινοποιημένους  οργανισμούς τις σχετικές πληροφορίες που αφορούν: - τις βεβαιώσεις εξέτασης τύπου «ΕΚ» που έχει χορηγήσει, - τις βεβαιώσεις εξέτασης τύπου «ΕΚ» που έχει ανακαλέσει. Επίσης, κάθε κοινοποιημένος οργανισμός ανακοινώνει στους άλλους κοινοποιημένους οργανισμούς τις  κατάλληλες πληροφορίες σχετικά με τις βεβαιώσεις εξέτασης τύπου «ΕΚ» που έχει ανακαλέσει. 8. Η βεβαίωση εξέτασης τύπου «ΕΚ», οι φάκελοι και η αλληλογραφία που αναφέρονται στις διαδικασίες  εξέτασης τύπου «ΕΚ» συντάσσονται στην επίσημη γλώσσα του κράτους μέλους στο οποίο είναι  εγκατεστημένος ο κοινοποιημένος οργανισμός ή σε άλλη γλώσσα που αποδέχεται ο εν λόγω οργανισμός. 9. Ο κατασκευαστής του στοιχείου ασφαλείας ή ο εγκατεστημένος στην Κοινότητα εντολοδόχος του  φυλάσσει, μαζί με τον τεχνικό φάκελο, αντίγραφο των βεβαιώσεων εξέτασης τύπου «ΕΚ» και των  συμπληρωμάτων τους για περίοδο δέκα ετών από την τελευταία ημερομηνία κατασκευής του στοιχείου  ασφαλείας. Εφόσον ούτε ο κατασκευαστής ενός κατασκευαστικού στοιχείου ασφαλείας ούτε ο εντολοδόχος του δεν  είναι εγκατεστημένοι στην Κοινότητα, την εν λόγω υποχρέωση τήρησης του τεχνικού φακέλου στη διάθεση  των αρμόδιων αρχών υπέχει το πρόσωπο που είναι υπεύθυνο για τη διάθεση του κατασκευαστικού  στοιχείου ασφαλείας στην κοινοτική αγορά. Β. Εξέταση τύπου «ΕΚ» του ανελκυστήρα1. Η εξέταση τύπου «ΕΚ» είναι η διαδικασία με την οποία ένας  κοινοποιημένος οργανισμός διαπιστώνει και βεβαιώνει ότι ένα μοντέλο ανελκυστήρα πληροί τις  διατάξεις της οδηγίας. 2. Η αίτηση εξέτασης τύπου «ΕΚ» υποβάλλεται από τον εγκαταστάτη του ανελκυστήρα σε κοινοποιημένο  οργανισμό της επιλογής του. Η αίτηση περιλαμβάνει: - το όνομα και τη διεύθυνση του εγκαταστάτη του ανελκυστήρα, - γραπτή δήλωση όπου διευκρινίζεται ότι η ίδια αίτηση δεν έχει υποβληθεί σε άλλον κοινοποιημένο  οργανισμό, - τεχνικό φάκελο, - ένδειξη του τόπου όπου μπορεί να εξετασθεί το μοντέλο ανελκυστήρα. Αυτό πρέπει να περιλαμβάνει τα  τερματικά μέρη και την εξυπηρέτηση τουλάχιστον 3 επιπέδων (άνω, κάτω και ενδιάμεσο). 3. Ο τεχνικός φάκελος πρέπει να επιτρέπει την αξιολόγηση της πιστότητας του ανελκυστήρα προς τις  διατάξεις της οδηγίας, καθώς και την κατανόηση του σχεδιασμού και της λειτουργίας του. Στο βαθμό που είναι αναγκαίο για την αξιολόγηση της πιστότητας, ο τεχνικός φάκελος περιέχει τα  ακόλουθα στοιχεία: - γενική περιγραφή του μοντέλου ανελκυστήρα. Ο τεχνικός φάκελος πρέπει να αναφέρει σαφώς όλες τις  δυνατότητες επέκτασης τις οποίες προσφέρει το μοντέλο ανελκυστήρα που έχει υποβληθεί προς εξέταση  (βλέπε το άρθρο 1 παράγραφος 4), - σχέδια ή σχεδιαγράμματα σχεδιασμού και κατασκευής, - τις σχετικές βασικές απαιτήσεις και τη λύση που υιοθετήθηκε για την ικανοποίησή της/τους (για  παράδειγμα, εναρμονισμένο πρότυπο), - αντίγραφο των δηλώσεων πιστότητας «ΕΚ» των κατασκευαστικών στοιχείων ασφαλείας που  χρησιμοποιούνται κατά την κατασκευή του ανελκυστήρα, - ενδεχομένως τα αποτελέσματα δοκιμών ή υπολογισμών που εκτελέστηκαν ή ανατέθηκαν σε τρίτους από  τον κατασκευαστή, - αντίτυπο των οδηγιών χρήσεως του ανελκυστήρα, - τις διατάξεις που θα εφαρμοστούν στην εγκατάσταση για τη διασφάλιση της πιστότητας του  ανελκυστήρα σειράς προς τις διατάξεις της οδηγίας. 4. Ο κοινοποιημένος οργανισμός: - εξετάζει τον τεχνικό φάκελο για να εκτιμήσει κατά πόσον αυτός μπορεί να επιτύχει τους  επιδιωκόμενους στόχους, - εξετάζει το μοντέλο ανελκυστήρα για να επαληθεύσει ότι έχει κατασκευαστεί σύμφωνα με τον τεχνικό  φάκελο, - διεξάγει ή αναθέτει σε τρίτους τη διεξαγωγή των κατάλληλων ελέγχων και των απαραίτητων δοκιμών  για να εξακριβώσει κατά πόσον οι λύσεις που ακολουθήθηκαν από τον εγκαταστάτη του ανελκυστήρα  ικανοποιούν τις απαιτήσεις της οδηγίας και επιτρέπουν στον ανελκυστήρα να τις ικανοποιεί. 5. Εάν το αντιπροσωπευτικό δείγμα ανελκυστήρα πληροί τις διατάξεις της οδηγίας, ο κοινοποιημένος  οργανισμός χορηγεί βεβαίωση εξέτασης τύπου «ΕΚ» στον αιτούντα. Η βεβαίωση περιέχει το όνομα και τη  διεύθυνση του κατασκευαστή του ανελκυστήρα, τα συμπεράσματα του ελέγχου, τις προϋποθέσεις ισχύος  της βεβαίωσης και τα στοιχεία για την αναγνώριση του εγκεκριμένου τύπου. Η Επιτροπή, τα κράτη μέλη και οι υπόλοιποι κοινοποιημένοι οργανισμοί μπορούν να λάβουν αντίγραφο  της βεβαίωσης και, ύστερα από αιτιολογημένη αίτηση τους, αντίγραφο του τεχνικού φακέλου και των  πρακτικών των εξετάσεων, υπολογισμών ή δοκιμών που εκτελέστηκαν. Σε περίπτωση που ο κοινοποιημένος οργανισμός δεν χορηγεί βεβαίωση εξέτασης τύπου «ΕΚ» στον  κατασκευαστή, εκθέτει λεπτομερώς τους λόγους για τους οποίους δεν χορήγησε τη βεβαίωση. Πρέπει να  προβλέπεται διαδικασία προσφυγής. 6. Ο εγκαταστάτης του ανελκυστήρα οφείλει να ενημερώνει τον κοινοποιημένο οργανισμό για όλες τις  τροποποιήσεις, ακόμα και ελάσσονος σημασίας, που έχει επιφέρει ή σκοπεύει να επιφέρει στον  εγκεκριμένο ανελκυστήρα, συμπεριλαμβανομένων νέων επεκτάσεων ή παραλλαγών που δεν διευκρινίζονται  στον αρχικό τεχνικό φάκελο (βλέπε σημείο 3 πρώτη περίπτωση). Ο κοινοποιημένος οργανισμός εξετάζει  τις εν λόγω τροποποιήσεις και πληροφορεί τον αιτούντα εάν εξακολουθεί να ισχύει η βεβαίωση εξέτασης  τύπου «ΕΚ» (1). 7. Κάθε κοινοποιημένος οργανισμός ανακοινώνει στα κράτη μέλη τις σχετικές πληροφορίες που αφορούν: - τις βεβαιώσεις εξέτασης τύπου «ΕΚ» που έχει χορηγήσει, - τις βεβαιώσεις εξέτασης τύπου «ΕΚ» που έχει ανακαλέσει. Επίσης, κάθε κοινοποιημένος οργανισμός ανακοινώνει στους άλλους κοινοποιημένους οργανισμούς τις  κατάλληλες πληροφορίες σχετικά με τις βεβαιώσεις εξέτασης τύπου «ΕΚ» που έχει ανακαλέσει. 8. Η βεβαίωση εξέτασης τύπου «ΕΚ», οι φάκελοι και η αλληλογραφία που αναφέρονται στις διαδικασίες  εξέτασης τύπου «ΕΚ» συντάσσονται στην επίσημη γλώσσα του κράτους μέλους στο οποίο είναι  εγκατεστημένος ο κοινοποιημένος οργανισμός ή σε άλλη γλώσσα που αποδέχεται ο εν λόγω οργανισμός. 9. Ο εγκαταστάτης του ανελκυστήρα φυλάσσει, μαζί με τον τεχνικό φάκελο, αντίγραφο των βεβαιώσεων  εξέτασης τύπου «ΕΚ» και των συμπληρωμάτων τους για περίοδο τουλάχιστον δέκα ετών από την τελευταία  ημερομηνία κατασκευής του ανελκυστήρα που είναι σύμφωνος με το μοντέλο. (1) Ο κοινοποιημένος οργανισμός δύναται, εάν το κρίνει αναγκαίο, είτε να χορηγήσει  συμπλήρωμα της αρχικής βεβαίωσης εξέτασης τύπου «ΕΚ», είτε να ζητήσει την υποβολή νέας αίτησης. (1) Ο κοινοποιημένος οργανισμός δύναται, εάν το κρίνει απαραίτητο, είτε να χορηγήσει συμπλήρωμα της  αρχικής βεβαίωσης εξέτασης τύπου «ΕΚ», είτε να ζητήσει την υποβολή νέας αίτησης.  ΠΑΡΑΡΤΗΜΑ VI ΤΕΛΙΚΟΣ ΕΛΕΓΧΟΣ 1. Ο τελικός έλεγχος είναι η διαδικασία με την οποία ο  εγκαταστάτης του ανελκυστήρα ο οποίος πληροί τις υποχρεώσεις του σημείου 2, βεβαιώνεται και δηλώνει  ότι ο ανελκυστήρας που διατίθεται στην αγορά ικανοποιεί τις απαιτήσεις της οδηγίας. Ο εγκαταστάτης  του ανελκυστήρα επιθέτει τη σήμανση «CE» στο θαλαμίσκο κάθε ανελκυστήρα και συντάσσει δήλωση  πιστότητας «ΕΚ». 2. Ο εγκαταστάτης του ανελκυστήρα λαμβάνει όλα τα απαραίτητα μέτρα ώστε ο ανελκυστήρας που  διατίθεται στην αγορά να είναι σύμφωνος με το μοντέλο ανελκυστήρα που περιγράφεται στη βεβαίωση  εξέτασης τύπου «ΕΚ» και να ικανοποιεί τις βασικές απαιτήσεις ασφαλείας και υγείας που έχουν  εφαρμογή σε αυτόν.3. Ο εγκαταστάτης του ανελκυστήρα κρατά αντίγραφο της δήλωσης πιστότητας «ΕΚ» και της βεβαίωσης  τελικού ελέγχου που αναφέρεται στο σημείο 6 επί δέκα τουλάχιστον έτη από τη διάθεση του ανελκυστήρα  στην αγορά. 4. Ο κοινοποιημένος οργανισμός της εκλογής του εγκαταστάτη του ανελκυστήρα πραγματοποιεί ή αναθέτει  υπ' ευθύνη του σε τρίτους τον τελικό έλεγχο του ανελκυστήρα που πρόκειται να διατεθεί στην αγορά.  Για να διαπιστωθεί η πιστότητα του ανελκυστήρα με τις αντίστοιχες απαιτήσεις της οδηγίας,  πραγματοποιούνται, είτε ο έλεγχος και οι κατάλληλες δοκιμές όπως ορίζονται στο ή στα εφαρμοστέα  πρότυπα που αναφέρονται στο άρθρο 5 της οδηγίας, είτε ισοδύναμες δοκιμές. Οι ως άνω έλεγχοι και δοκιμές αφορούν ιδίως: α) την εξέταση του φακέλου για να εξακριβωθεί η πιστότητα του ανελκυστήρα προς το εγκεκριμένο  μοντέλο ανελκυστήρα, σύμφωνα με το παράρτημα V μέρος Β 7β) - τη λειτουργία του ανελκυστήρα κενού  και με το μέγιστο φορτίο για να εξακριβωθεί η ορθή συναρμολόγηση και η ορθή λειτουργία των  διατάξεων ασφαλείας (τέλος διαδρομής, ασφάλιση), - τη λειτουργία του ανελκυστήρα υπό το μέγιστο φορτίο και κενού για να εξακριβωθεί η ορθή  λειτουργία των διατάξεων ασφαλείας σε περίπτωση διακοπής της παροχής ενέργειας, - στατική δοκιμή με φορτίο ίσο προς 1,25 φορές το μέγιστο φορτίο. Το ονομαστικό φορτίο είναι εκείνο το οποίο αναφέρεται στο παράρτημα Ι σημείο 5. Μετά τις δοκιμές αυτές, ο κοινοποιημένος οργανισμός βεβαιώνεται ότι δεν προκλήθηκε καμία  παραμόρφωση ή ζημία που μπορεί να καταστήσει επικίνδυνη τη χρήση του ανελκυστήρα. 5. Ο κοινοποιημένος οργανισμός πρέπει να λάβει τεκμηρίωση η οποία αποτελείται: - από το γενικό σχέδιο του ανελκυστήρα, - από τα σχέδια και σχεδιαγράμματα που είναι αναγκαία για τον τελικό έλεγχο, και ιδίως τα  σχεδιαγράμματα των κυκλωμάτων ελέγχου, - από αντίτυπο των οδηγιών χρήσεως που αναφέρονται στο παράρτημα Ι σημείο 6.2. Ο κοινοποιημένος οργανισμός δεν μπορεί να απαιτήσει λεπτομερή σχέδια ή ακριβείς πληροφορίες που δεν  είναι αναγκαίες για την εξακρίβωση της πιστότητας του ανελκυστήρα που πρόκειται να διατεθεί στην  αγορά προς το μοντέλο ανελκυστήρα το οποίο περιγράφεται στη δήλωση εξέτασης τύπου «ΕΚ». 6. Εάν ο ανελκυστήρας πληροί τις διατάξεις της οδηγίας, ο κοινοποιημένος οργανισμός επιθέτει τον  αριθμό αναγνώρισής του ή εντέλλεται τούτο σε τρίτους, δίπλα στη σήμανση «CE» σύμφωνα με το  παράρτημα ΙΙΙ και συντάσσει βεβαίωση τελικού ελέγχου στην οποία αναφέρονται οι έλεγχοι και οι  δοκιμές που πραγματοποιήθηκαν. Ο κοινοποιημένος οργανισμός συμπληρώνει τις αντίστοιχες σελίδες του βιβλίου παρακολούθησης που  αναφέρεται στο σημείο 6.2 του παραρτήματος Ι. Εάν ο κοινοποιημένος οργανισμός αρνηθεί να χορηγήσει τη βεβαίωση τελικού ελέγχου, εκθέτει  λεπτομερώς τους λόγους για τους οποίους δεν χορήγησε τη βεβαίωσή του και προσδιορίζει τα μέσα για  να επιτευχθεί η πιστότητα. Η νέα αίτηση του εγκαταστάτη για τελικό έλεγχο του ανελκυστήρα πρέπει να  υποβάλλεται στον ίδιο κοινοποιημένο οργανισμό. 7. Η βεβαίωση τελικού ελέγχου, οι φάκελοι και η αλληλογραφία σχετικά με τις διαδικασίες έγκρισης  συντάσσονται στην επίσημη γλώσσα του κράτους μέλους στο οποίο είναι εγκατεστημένος ο κοινοποιημένος  οργανισμός ή σε άλλη γλώσσα που αποδέχεται ο εν λόγω οργανισμός.  ΠΑΡΑΡΤΗΜΑ VII ΕΛΑΧΙΣΤΑ ΚΡΙΤΗΡΙΑ ΤΑ ΟΠΟΙΑ ΠΡΕΠΕΙ ΝΑ ΛΑΜΒΑΝΟΥΝ ΥΠΟΨΗ ΤΟΥΣ ΤΑ ΚΡΑΤΗ ΜΕΛΗ  ΓΙΑ ΤΗΝ ΚΟΙΝΟΠΟΙΗΣΗ ΤΩΝ ΟΡΓΑΝΙΣΜΩΝ 1. Ο οργανισμός, ο διευθυντής του και το προσωπικό που είναι  επιφορτισμένο με την εκτέλεση διαδικασιών εξακρίβωσης δεν επιτρέπεται να είναι σχεδιαστές,  κατασκευαστές, προμηθευτές, ή εγκαταστάτες των ανελκυστήρων ή των κατασκευαστικών στοιχείων  ασφάλειας που επιθεωρούν, ούτε εντολοδόχοι των προσώπων αυτών. Επίσης, ο οργανισμός, ο διευθυντής  του και το προσωπικό που είναι επιφορτισμένο με την επιτήρηση των συστημάτων διασφάλισης της  ποιότητας που αναφέρονται στο άρθρο 8 της οδηγίας, δεν επιτρέπεται να είναι σχεδιαστές,  κατασκευαστές, προμηθευτές, ή εγκαταστάτες των ανελκυστήρων ή των κατασκευαστικών στοιχείων  ασφάλειας που αυτοί επιθεωρούν, ούτε ο εντολοδόχος ενός εξ αυτών. Δεν επιτρέπεται να επεμβαίνουν  άμεσα ή ως εντολοδόχοι στο σχεδιασμό, την κατασκευή, την εμπορία ή τη συντήρηση των εν λόγω  στοιχείων ασφαλείας ή την εγκατάσταση αυτών των ανελκυστήρων. Το γεγονός αυτό δεν αποκλείει τη  δυνατότητα ανταλλαγής πληροφοριών τεχνικής φύσεως μεταξύ του κατασκευαστή των στοιχείων ασφαλείας ή  του εγκαταστάτη του ανελκυστήρα και του οργανισμού. 2. Ο οργανισμός και το υπεύθυνο για τον έλεγχο προσωπικό εκτελούν τις διαδικασίες ελέγχου ή  επιτήρησης, με τη μεγίστη επαγγελματική ακεραιότητα και τεχνική ικανότητα, ελεύθερα από κάθε είδους  πιέσεις και κίνητρα, ιδίως οικονομικής φύσεως, που θα μπορούσαν να επηρεάσουν την κρίση ή τα  αποτελέσματα του ελέγχου τους, ιδίως από πρόσωπα ή ομάδες προσώπων που έλκουν συμφέροντα από τα  αποτελέσματα του ελέγχου ή της επιτήρησης. 3. Ο οργανισμός πρέπει να έχει στη διάθεσή του προσωπικό και τα αναγκαία μέσα για να εκτελεί με τον  δέοντα τρόπο τα τεχνικά και διοικητικά καθήκοντα που συνδέονται με τη διενέργεια των ελέγχων ή της  επιτήρησης 7 πρέπει επίσης να έχει πρόσβαση στον εξοπλισμό που είναι αναγκαίος για τη διεξαγωγή  εκτάκτων εξακριβώσεων. 4. Το επιφορτισμένο με τους ελέγχους προσωπικό πρέπει να διαθέτει: - άρτια τεχνική και επαγγελματική κατάρτιση, - ικανοποιητική γνώση των προδιαγραφών σχετικά με τους ελέγχους που διεξάγει και επαρκή πείρα των  ελέγχων αυτών, - την απαιτούμενη ικανότητα για τη σύνταξη των βεβαιώσεων, πρακτικών και εκθέσεων όπου  καταγράφονται οι διεξαχθείσες δοκιμές. 5. Πρέπει να εξασφαλίζεται η ανεξαρτησία του προσωπικού που εκτελεί τους ελέγχους. Οι αποδοχές κάθε  υπαλλήλου δεν πρέπει να εξαρτώνται ούτε από τον αριθμό των ελέγχων που πραγματοποιεί ούτε από τα  αποτελέσματα αυτών των ελέγχων. 6. Ο οργανισμός πρέπει να συνάπτει σύμβαση ασφαλίσεως αστικής ευθύνης, εκτός εάν το κράτος  αναλαμβάνει την κάλυψη των ευθυνών του σύμφωνα με το εθνικό δίκαιο ή εάν το ίδιο το κράτος είναι  άμεσα υπεύθυνο για τη διενέργεια των ελέγχων. 7. Το προσωπικό του οργανισμού δεσμεύεται από το επαγγελματικό απόρρητο για ο,τιδήποτε  πληροφορείται κατά την άσκηση των καθηκόντων του (όχι όμως έναντι των αρμόδιων διοικητικών αρχών  του κράτους στο οποίο ασκεί τις δραστηριότητές του) στο πλαίσιο της οδηγίας ή οιασδήποτε άλλης  διάταξης εσωτερικού δικαίου με την οποία παράγει αποτέλεσμα η οδηγία αυτή.  ΠΑΡΑΡΤΗΜΑ VIII ΔΙΑΣΦΑΛΙΣΗ ΠΟΙΟΤΗΤΑΣ ΠΡΟΪΟΝΤΩΝ (ενότητα Ε) 1. Η διασφάλιση της ποιότητας  των προϊόντων είναι η διαδικασία με την οποία ο κατασκευαστής του στοιχείου ασφαλείας ο οποίος  πληροί τις υποχρεώσεις του σημείου 2, βεβαιώνεται και δηλώνει ότι τα κατασκευαστικά στοιχεία  ασφαλείας είναι σύμφωνα προς τον τύπο που περιγράφεται στη βεβαίωση εξέτασης τύπου «ΕΚ» και πληρούν  τις απαιτήσεις της οδηγίας που ισχύουν γι' αυτά και ότι το στοιχείο ασφαλείας θα επιτρέψει στον  ανελκυστήρα στον οποίο θα τοποθετηθεί ορθά να ικανοποιεί τις διατάξεις της οδηγίας. Ο κατασκευαστής του στοιχείου ασφαλείας ή ο εγκατεστημένος στην Κοινότητα εντολοδόχος του επιθέτει  τη σήμανση «CE» σε κάθε κατασκευαστικό στοιχείο ασφαλείας και συντάσσει δήλωση πιστότητας «ΕΚ». Η  σήμανση «CE» συνοδεύεται από τον αριθμό αναγνώρισης του κοινοποιημένου οργανισμού ο οποίος είναι  υπεύθυνος για την επιτήρηση που προβλέπεται στο σημείο 4. 2. Ο κατασκευαστής εφαρμόζει εγκεκριμένο σύστημα διασφάλισης ποιότητας για τον τελικό έλεγχο του  κατασκευαστικού στοιχείου ασφαλείας και τις δοκιμές όπως ορίζει το σημείο 3, και υπόκειται στην  επιτήρηση που αναφέρεται στο σημείο 4. 3. Σύστημα διασφάλισης ποιότητας3.1 Ο κατασκευαστής του στοιχείου ασφαλείας υποβάλλει για τα εν  λόγω στοιχεία ασφαλείας αίτηση αξιολόγησης του συστήματος διασφάλισης ποιότητας που εφαρμόζει σε  κοινοποιημένο οργανισμό της επιλογής του. Η αίτηση περιλαμβάνει: - όλες τις κατάλληλες πληροφορίες για τα στοιχεία ασφαλείας που πρόκειται να κατασκευαστούν, - τον φάκελο του συστήματος διασφάλισης ποιότητας, - τον τεχνικό φάκελο σχετικά με τα κατασκευαστικά στοιχεία ασφαλείας του εγκεκριμένου τύπου και  αντίγραφο των βεβαιώσεων εξέτασης τύπου «ΕΚ». 3.2 Στα πλαίσια του συστήματος διασφάλισης ποιότητας, κάθε κατασκευαστικό στοιχείο ασφάλειας  εξετάζεται και διεξάγονται κατάλληλες δοκιμές, όπως ορίζονται στα εφαρμοστέα πρότυπα που  αναφέρονται στο άρθρο 5, ή διεξάγονται ισοδύναμες δοκιμές, προκειμένου να διαπιστωθεί η πιστότητά  του προς τις αντίστοιχες απαιτήσεις της οδηγίας. Όλα τα στοιχεία, απαιτήσεις και διατάξεις, που εφαρμόζει ο κατασκευαστής στοιχείου ασφαλείας,  πρέπει να περιέχονται κατά συστηματικό και τακτικό τρόπο σε φάκελο υπό μορφή γραπτών μέτρων,  διαδικασιών και οδηγιών. Ο φάκελος αυτός του συστήματος διασφάλισης ποιότητας επιτρέπει την ενιαία  ερμηνεία των προγραμμάτων, σχεδίων, εγχειριδίων και φακέλων ποιότητας. Περιλαμβάνει ιδίως κατάλληλη περιγραφή: α) των στόχων ποιότητας 7β) του οργανογράμματος, των ευθυνών και των αρμοδιοτήτων των στελεχών  όσον αφορά την ποιότητα των κατασκευαστικών στοιχείων ασφαλείας 7γ) των ελέγχων και δοκιμών, οι  οποίες θα διεξαχθούν μετά την κατασκευή 7δ) των μέσων εξακρίβωσης της αποτελεσματικής λειτουργίας  του συστήματος ποιότητας 7ε) των φακέλων ποιότητας, όπως εκθέσεις επιθεώρησης και στοιχεία  δοκιμών, στοιχεία βαθμονόμησης οργάνων, εκθέσεις των προσόντων του αρμόδιου προσωπικού, κ.λπ. 3.3 Ο κοινοποιημένος οργανισμός αξιολογεί το σύστημα διασφάλισης ποιότητας για να διαπιστώσει εάν  ανταποκρίνεται στις απαιτήσεις που αναφέρονται στο σημείο 3.2 και τεκμαίρει την πιστότητα προς τις  απαιτήσεις αυτές για τα συστήματα διασφάλισης ποιότητας που εφαρμόζουν το αντίστοιχο εναρμονισμένο  πρότυπο (1).Η ομάδα των ελεγκτών περιλαμβάνει ένα τουλάχιστον μέλος το οποίο έχει πείρα στην αξιολόγηση της  τεχνολογίας των ανελκυστήρων. Η διαδικασία αξιολόγησης περιλαμβάνει επίσκεψη στις εγκαταστάσεις του  κατασκευαστή των στοιχείων ασφαλείας. Η απόφαση κοινοποιείται στον κατασκευαστή των στοιχείων ασφαλείας. Η κοινοποίηση περιλαμβάνει τα  συμπεράσματα του ελέγχου και την αιτιολογημένη απόφαση αξιολόγησης. 3.4 Ο κατασκευαστής του στοιχείου ασφαλείας αναλαμβάνει να εκπληρώνει τις υποχρεώσεις που απορρέουν  από το σύστημα διασφάλισης ποιότητας όπως έχει εγκριθεί και να φροντίζει ώστε το εν λόγω σύστημα  διασφάλισης να διατηρεί την καταλληλότητα και την αποτελεσματικότητά του. Ο κατασκευαστής των στοιχείων ασφαλείας ή ο εγκατεστημένος στην Κοινότητα εντολοδόχος του  πληροφορεί τον κοινοποιημένο οργανισμό που έχει εγκρίνει το σύστημα διασφάλισης ποιότητας σχετικά  με οποιοδήποτε σχέδιο αναπροσαρμογής αυτού του συστήματος. Ο κοινοποιημένος οργανισμός αξιολογεί τις προτεινόμενες τροποποιήσεις και αποφασίζει κατά πόσον το  τροποποιημένο σύστημα διασφάλισης ποιότητας εξακολουθεί να ανταποκρίνεται στις απαιτήσεις που  περιλαμβάνονται στο σημείο 3.2 ή κατά πόσον είναι αναγκαία νέα αξιολόγηση. Ο οργανισμός κοινοποιεί την απόφαση στον κατασκευαστή. Η κοινοποίηση περιλαμβάνει τα συμπεράσματα  του ελέγχου και δεόντως αιτιολογημένη απόφαση αξιολόγησης. 4. Επιτήρηση υπό την ευθύνη του κοινοποιημένου οργανισμού4.1 Σκοπός της επιτήρησης είναι να  διασφαλίζει ότι ο κατασκευαστής του στοιχείου ασφαλείας τηρεί ορθά τις υποχρεώσεις οι οποίες  απορρέουν από το εγκεκριμένο σύστημα διασφάλισης ποιότητας. 4.2 Ο κατασκευαστής επιτρέπει στον κοινοποιημένο οργανισμό την πρόσβαση για τη διενέργεια  επιθεωρήσεων, στους χώρους επιθεωρήσεων, δοκιμών και αποθήκευσης και του παρέχει όλες τις  απαραίτητες πληροφορίες, ιδίως: - τον φάκελο του συστήματος διασφάλισης ποιότητας, - τον τεχνικό φάκελο, - τους φακέλους ποιότητας όπως εκθέσεις επιθεώρησης και στοιχεία δοκιμών, στοιχεία βαθμονόμησης  οργάνων, εκθέσεις προσόντων του οικείου προσωπικού, κ.λπ. 4.3 Ο κοινοποιημένος οργανισμός διεξάγει κατά τακτά διαστήματα ελέγχους για να βεβαιώνεται ότι ο  κατασκευαστής των στοιχείων ασφαλείας διατηρεί και εφαρμόζει το σύστημα διασφάλισης ποιότητας και  χορηγεί έκθεση ελέγχου στον κατασκευαστή των στοιχείων ασφαλείας. 4.4 Επιπλέον, ο κοινοποιημένος οργανισμός μπορεί να πραγματοποιεί αιφνιδιαστικές επισκέψεις στον  κατασκευαστή του στοιχείου ασφαλείας. Με την ευκαιρία των επισκέψεων αυτών, και εφόσον χρειάζεται, ο κοινοποιημένος οργανισμός μπορεί να  πραγματοποιεί ή να αναθέτει σε τρίτους δοκιμές για την εξακρίβωση της καλής λειτουργίας του  συστήματος διασφάλισης ποιότητας. Ο οργανισμός χορηγεί στον κατασκευαστή των στοιχείων ασφαλείας  έκθεση για την επίσκεψη και, εφόσον έχει εκτελεσθεί δοκιμή, έκθεση δοκιμής. 5. Ο κατασκευαστής διατηρεί στη διάθεση των εθνικών αρχών για 10 έτη από την τελευταία ημερομηνία  κατασκευής του στοιχείου ασφαλείας: - τον φάκελο που αναφέρεται στο σημείο 3.1 δεύτερο εδάφιο τρίτη περίπτωση, - τις προσαρμογές που αναφέρονται στο σημείο 3.4 δεύτερη περίπτωση, - τις αποφάσεις και εκθέσεις του κοινοποιημένου οργανισμού που αναφέρονται στο σημείο 3.4 τελευταίο  εδάφιο και στα σημεία 4.3 και 4.4. 6. Κάθε κοινοποιημένος οργανισμός ανακοινώνει στους άλλους κοινοποιημένους οργανισμούς τις  πληροφορίες για τις εγκρίσεις συστημάτων διασφάλισης ποιότητας τις οποίες έχει χορηγήσει καθώς και  για εκείνες τις οποίες έχει ανακαλέσει. (1) Το εναρμονισμένο αυτό πρότυπο είναι το ΕΝ 29003, συμπληρωμένο, εφόσον απαιτείται,  κατά τρόπο ώστε να λαμβάνεται υπόψη η ιδιομορφία των κατασκευαστικών στοιχείων ασφαλείας.  ΠΑΡΑΡΤΗΜΑ ΙΧ ΠΛΗΡΗΣ ΔΙΑΣΦΑΛΙΣΗ ΠΟΙΟΤΗΤΑΣ (ενότητα Η) 1. Η πλήρης διασφάλιση της  ποιότητας των προϊόντων είναι η διαδικασία με την οποία ο κατασκευαστής του στοιχείου ασφαλείας που  πληροί τις υποχρεώσεις του σημείου 2 βεβαιώνεται και δηλώνει ότι τα κατασκευαστικά στοιχεία  ασφαλείας πληρούν τις απαιτήσεις της οδηγίας που ισχύουν γι' αυτά 7 εξασφαλίζει και δηλώνει επίσης  ότι το στοιχείο ασφαλείας μπορεί να επιτρέψει στον ανελκυστήρα στον οποίο θα τοποθετηθεί ορθά να  ικανοποιεί τις διατάξεις της παρούσας οδηγίας. Ο κατασκευαστής ή ο εγκατεστημένος στην Κοινότητα εντολοδόχος του επιθέτει τη σήμανση «CE» σε κάθε  κατασκευαστικό στοιχείο ασφαλείας και συντάσσει δήλωση πιστότητας «ΕΚ». Η σήμανση «CE» συνοδεύεται  από τον αριθμό αναγνώρισης του κοινοποιημένου οργανισμού ο οποίος είναι υπεύθυνος για την επιτήρηση  που αναφέρεται στο σημείο 4. 2. Ο κατασκευαστής εφαρμόζει εγκεκριμένο σύστημα διασφάλισης ποιότητας για το σχεδιασμό, την  κατασκευή, την τελική επιθεώρηση των στοιχείων ασφαλείας και τις δοκιμές, όπως ορίζει το σημείο 3  και υπόκειται στην επιτήρηση που αναφέρεται στο σημείο 4. 3. Σύστημα διασφάλισης ποιότητας3.1 Ο κατασκευαστής υποβάλλει σε κοινοποιημένο οργανισμό της  επιλογής του αίτηση αξιολόγησης του συστήματος διασφάλισης ποιότητας που ακολουθεί. Η αίτηση περιλαμβάνει: - όλες τις σχετικές πληροφορίες για τα κατασκευαστικά στοιχεία ασφαλείας, - τον φάκελο του συστήματος διασφάλισης ποιότητας. 3.2 Το σύστημα διασφάλισης ποιότητας πρέπει να διασφαλίζει την πιστότητα των κατασκευαστικών  στοιχείων ασφαλείας προς τις απαιτήσεις της οδηγίας που ισχύουν γι' αυτά και να επιτρέπει στους  ανελκυστήρες στους οποίους είναι ορθά τοποθετημένα να ανταποκρίνονται στις εν λόγω απαιτήσεις. Όλα τα στοιχεία, απαιτήσεις και διατάξεις που εφαρμόζει ο κατασκευαστής πρέπει να περιλαμβάνονται  σε ένα φάκελο ο οποίος τηρείται κατά συστηματικό και τακτικό τρόπο υπό τη μορφή γραπτών μέτρων,  διαδικασιών και οδηγιών. Ο φάκελος αυτός του συστήματος ποιότητας επιτρέπει την ενιαία ερμηνεία των  διαδικαστικών και ποιοτικών μέτρων όπως των προγραμμάτων, σχεδίων, εγχειριδίων και φακέλων  ποιότητας. Περιλαμβάνει ιδίως επαρκή περιγραφή: - των ποιοτικών στόχων, του οργανογράμματος, των ευθυνών και των αρμοδιοτήτων των στελεχών όσον  αφορά την ποιότητα του σχεδιασμού και την ποιότητα των κατασκευαστικών στοιχείων ασφαλείας, - των προδιαγραφών τεχνικού σχεδιασμού, συμπεριλαμβανομένων των προτύπων που εφαρμόζονται και,  εφόσον τα πρότυπα που αναφέρονται στο άρθρο 5 δεν εφαρμόζονται πλήρως, των μέσων που θα  χρησιμοποιούνται ώστε να διασφαλίζεται ότι τηρούνται οι βασικές απαιτήσεις της οδηγίας οι οποίες  ισχύουν για τα κατασκευαστικά στοιχεία ασφαλείας, - των τεχνικών ελέγχου και εξακρίβωσης του σχεδιασμού, των μεθόδων και των συστηματικών ενεργειών  των οποίων θα γίνεται χρήση κατά το σχεδιασμό των κατασκευαστικών στοιχείων ασφαλείας, - των αντίστοιχων τεχνικών κατασκευής, ελέγχου και διασφάλισης της ποιότητας, των μεθόδων και  συστηματικών ενεργειών που θα εφαρμόζονται, - των εξετάσεων και των δοκιμών που θα διεξάγονται πριν από, κατά και μετά την κατασκευή και τη  συχνότητα διεξαγωγής τους, - των φακέλων ποιότητας, όπως είναι οι εκθέσεις επιθεώρησης και στοιχεία δοκιμών και βαθμονόμησης  οργάνων, εκθέσεις των προσόντων του αρμόδιου προσωπικού, κ.λπ., - των μέσων που επιτρέπουν την εξακρίβωση της επίτευξης της επιθυμητής ποιότητας σχεδιασμού και  προϊόντος, καθώς και την αποτελεσματική λειτουργία του συστήματος ποιότητας. 3.3 Ο κοινοποιημένος οργανισμός αξιολογεί το σύστημα διασφάλισης ποιότητας για να διαπιστώσει κατά  πόσον ανταποκρίνεται στις απαιτήσεις που αναφέρονται στο σημείο 3.2. Τεκμαίρει την πιστότητα προς  τις απαιτήσεις αυτές για τα συστήματα διασφάλισης ποιότητας που εφαρμόζουν το αντίστοιχο  εναρμονισμένο πρότυπο (1). Η ομάδα ελεγκτών περιλαμβάνει τουλάχιστον ένα μέλος που έχει πείρα στην αξιολόγηση της τεχνολογίας  των ανελκυστήρων. Η διαδικασία αξιολόγησης περιλαμβάνει επίσκεψη στις εγκαταστάσεις του  κατασκευαστή. Η απόφαση κοινοποιείται στον κατασκευαστή των στοιχείων ασφαλείας. Η κοινοποίηση περιλαμβάνει τα  συμπεράσματα του ελέγχου και την τεκμηριωμένη απόφαση αξιολόγησης. 3.4 Ο κατασκευαστής των στοιχείων ασφαλείας δεσμεύεται να τηρεί τις υποχρεώσεις που απορρέουν από  το σύστημα διασφάλισης ποιότητας όπως έχει εγκριθεί και να το διατηρεί κατά τρόπον ώστε να  παραμένει επαρκές και αποτελεσματικό. Ο κατασκευαστής ή ο εγκατεστημένος στην Κοινότητα εντολοδόχος του πληροφορεί τον κοινοποιημένο  οργανισμό που έχει εγκρίνει το σύστημα διασφάλισης ποιότητας σχετικά με οποιοδήποτε σχέδιο  αναπροσαρμογής του συστήματος ποιότητας. Ο κοινοποιημένος οργανισμός αξιολογεί τις προτεινόμενες τροποποιήσεις και αποφασίζει εάν το  τροποποιημένο σύστημα διασφάλισης ποιότητας εξακολουθεί να ανταποκρίνεται στις απαιτήσεις που  περιλαμβάνονται στο σημείο 3.2 ή εάν απαιτείται νέα αξιολόγηση. Κοινοποιεί την απόφασή του στον κατασκευαστή. Η κοινοποίηση περιλαμβάνει τα συμπεράσματα του  ελέγχου και την τεκμηριωμένη απόφαση αξιολόγησης. 4. Επιτήρηση υπό την ευθύνη του κοινοποιημένου οργανισμού4.1 Σκοπός της επιτήρησης είναι να  διασφαλίζει ότι ο κατασκευαστής των στοιχείων ασφαλείας πληροί ορθά τις υποχρεώσεις που απορρέουν  από το εγκεκριμένο σύστημα διασφάλισης ποιότητας. 4.2 Ο κατασκευαστής των στοιχείων ασφαλείας επιτρέπει στον κοινοποιημένο οργανισμό την πρόσβαση,  για λόγους επιθεώρησης, στους χώρους σχεδιασμού, κατασκευής, επιθεώρησης και δοκιμών και  αποθήκευσης, και του παρέχει όλες τις σχετικές πληροφορίες, ιδίως: - το φάκελο του συστήματος διασφάλισης ποιότητας, - τους φακέλους ποιότητας που προβλέπονται στο σχεδιαστικό τμήμα του συστήματος ποιότητας,  περιλαμβανομένων αποτελεσμάτων αναλύσεων, υπολογισμών, δοκιμών, κ.λπ., - τους φακέλους ποιότητας οι οποίοι προβλέπονται για το κατασκευαστικό τμήμα του συστήματος  διασφάλισης ποιότητας, όπως εκθέσεις επιθεώρησης και στοιχεία δοκιμών, στοιχεία βαθμονόμησης  οργάνων, εκθέσεις των προσόντων του αρμόδιου προσωπικού, κ.λπ. 4.3 Ο κοινοποιημένος οργανισμός διεξάγει κατά τακτά διαστήματα ελέγχους, προκειμένου να βεβαιώνεται  ότι ο κατασκευαστής των στοιχείων ασφαλείας διατηρεί και εφαρμόζει το σύστημα διασφάλισης ποιότητας  και χορηγεί έκθεση ελέγχου στον κατασκευαστή των στοιχείων ασφαλείας. 4.4 Επιπλέον, ο κοινοποιημένος οργανισμός μπορεί να πραγματοποιεί αιφνιδιαστικές επισκέψεις στον  κατασκευαστή των στοιχείων ασφαλείας. Κατά τις επισκέψεις αυτές ο κοινοποιημένος οργανισμός μπορεί  να διεξάγει ή να αναθέτει σε τρίτους δοκιμές για να εξακριβώσει την ορθή λειτουργία του συστήματος  διασφάλισης ποιότητας, εφόσον αυτό είναι αναγκαίο. Παρέχει στον κατασκευαστή των στοιχείων  ασφαλείας έκθεση της επίσκεψης και, αν πραγματοποιήθηκε δοκιμή, έκθεση δοκιμής. 5. Ο κατασκευαστής των στοιχείων ασφαλείας ή ο εντολοδόχος του διατηρεί στη διάθεση των εθνικών  αρχών για περίοδο δέκα τουλάχιστον ετών από την τελευταία ημερομηνία κατασκευής των στοιχείων  ασφαλείας: - το φάκελο που αναφέρεται στο σημείο 3.1 δεύτερο εδάφιο δεύτερη περίπτωση, - τις προσαρμογές που αναφέρονται στο σημείο 3.4 δεύτερο εδάφιο, - τις αποφάσεις και εκθέσεις του κοινοποιημένου οργανισμού που αναφέρονται στο σημείο 3.4 τελευταίο  εδάφιο και στα σημεία 4.3 και 4.4. Εάν ούτε ο κατασκευαστής των στοιχείων ασφαλείας ούτε ο εντολοδόχος του δεν είναι εγκατεστημένοι  στην Κοινότητα, την εν λόγω υποχρέωση τήρησης του τεχνικού φακέλου στη διάθεση των αρμόδιων αρχών  υπέχει το πρόσωπο που είναι υπεύθυνο για τη διάθεση των στοιχείων ασφαλείας στην αγορά της  Κοινότητας. 6. Κάθε κοινοποιημένος οργανισμός ανακοινώνει στους υπόλοιπους κοινοποιημένους οργανισμούς τις  συναφείς πληροφορίες για τις εγκρίσεις συστημάτων διασφάλισης ποιότητας οι οποίες έχουν χορηγηθεί  καθώς και για εκείνες οι οποίες έχουν ανακληθεί. 7. Οι φάκελοι και η αλληλογραφία σχετικά με τις διαδικασίες πλήρους διασφάλισης της ποιότητας  συντάσσονται σε μια από τις επίσημες γλώσσες του κράτους μέλους όπου είναι εγκατεστημένος ο  κοινοποιημένος οργανισμός ή σε γλώσσα που αποδέχεται. (1) Το εναρμονισμένο αυτό πρότυπο είναι το ΕΝ 29001, συμπληρωμένο, εφόσον απαιτείται,  κατά τρόπον ώστε να λαμβάνεται υπόψη η ιδιομορφία των κατασκευαστικών στοιχείων ασφαλείας.  ΠΑΡΑΡΤΗΜΑ Χ ΕΞΑΚΡΙΒΩΣΗ ΑΝΑ ΜΟΝΑΔΑ (ενότητα Ζ) 1. Η εξακρίβωση ανά μονάδα είναι η  διαδικασία με την οποία ένας εγκαταστάτης ανελκυστήρα βεβαιώνεται και δηλώνει ότι ο ανελκυστήρας  που διατίθεται στην αγορά και στον οποίο έχει χορηγηθεί η βεβαίωση πιστότητας που αναφέρεται στην  παράγραφο 4 είναι σύμφωνος προς τις απαιτήσεις της οδηγίας. Ο εγκαταστάτης του ανελκυστήρα επιθέτει  τη σήμανση «CE» στο θαλαμίσκο του ανελκυστήρα και συντάσσει δήλωση πιστότητας «ΕΚ». 2. Η αίτηση εξακρίβωσης ανά μονάδα υποβάλλεται από τον εγκαταστάτη του ανελκυστήρα σε κοινοποιημένο  οργανισμό της επιλογής του. Η αίτηση περιλαμβάνει: - το όνομα και τη διεύθυνση του εγκαταστάτη του ανελκυστήρα, καθώς και τον τόπο όπου είναι  εγκατεστημένος ο ανελκυστήρας, - γραπτή δήλωση η οποία διευκρινίζει ότι η ίδια αίτηση δεν έχει υποβληθεί σε άλλον κοινοποιημένο  οργανισμό, - τεχνικό φάκελο. 3. Σκοπός του τεχνικού φακέλου είναι να καταστήσει δυνατή την αξιολόγηση της πιστότητας προς τις  απαιτήσεις της οδηγίας καθώς και την κατανόηση του σχεδιασμού, της εγκατάστασης και της λειτουργίας  του ανελκυστήρα. Στο βαθμό που είναι αναγκαίο για την αξιολόγηση της πιστότητας, ο τεχνικός φάκελος περιλαμβάνει τα  ακόλουθα στοιχεία: - γενική περιγραφή του ανελκυστήρα, - σχέδια ή σχεδιαγράμματα σχεδιασμού και κατασκευής, - τις σχετικές βασικές απαιτήσεις και τη λύση που υιοθετήθηκε για την ικανοποίησή τους (για  παράδειγμα, εναρμονισμένο πρότυπο), - ενδεχομένως τα αποτελέσματα δοκιμών ή υπολογισμών που πραγματοποιήθηκαν ή ανατέθηκαν σε τρίτους  από τον εγκαταστάτη του ανελκυστήρα, - αντίτυπο των οδηγιών χρήσεως του ανελκυστήρα, - το αντίγραφο των βεβαιώσεων εξέτασης τύπου «ΕΚ» των κατασκευαστικών στοιχείων ασφαλείας που έχουν  χρησιμοποιηθεί. 4. Ο κοινοποιημένος οργανισμός εξετάζει τον τεχνικό φάκελο και τον ανελκυστήρα και διενεργεί τις  κατάλληλες δοκιμές που αναφέρονται στο ή στα εφαρμόσιμα πρότυπα τα οποία περιλαμβάνονται στο άρθρο  5 της οδηγίας ή ισοδύναμες δοκιμές για να εξακριβώσει την πιστότητα του ανελκυστήρα προς τις  εφορμοστέες απαιτήσεις της παρούσας οδηγίας. Εάν ο ανελκυστήρας πληροί τις διατάξεις της οδηγίας, ο κοινοποιημένος οργανισμός επιθέτει τον  αριθμό αναγνώρισής του δίπλα στη σήμανση «CE» σύμφωνα με το παράρτημα ΙΙΙ ή αναθέτει αυτό σε  τρίτους και συντάσσει βεβαίωση πιστότητας σχετικά με τις δοκιμές που πραγματοποιήθηκαν. Ο κοινοποιημένος οργανισμός συμπληρώνει τις αντίστοιχες σελίδες του βιβλίου παρακολούθησης που  αναφέρεται στο σημείο 6.2 του παραρτήματος Ι. Εάν ο κοινοποιημένος οργανισμός αρνηθεί να χορηγήσει βεβαίωση πιστότητας, οφείλει να εκθέσει  λεπτομερώς τους λόγους για τους οποίους δεν χορήγησε την βεβαίωση και να προσδιορίσει τα μέσα για  να επιτευχθεί η πιστότητα. Η νέα αίτηση του εγκαταστάτη του ανελκυστήρα για εξακρίβωση πρέπει να  υποβάλεται στον ίδιο κοινοποιημένο οργανισμό. 5. Η βεβαίωση πιστότητας, οι φάκελοι και η αλληλογραφία σχετικά με τις διαδικασίες εξακρίβωσης ανά  μονάδα συντάσσονται σε μια επίσημη γλώσσα του κράτους μέλους όπου είναι εγκατεστημένος ο  κοινοποιημένος οργανισμός ή σε γλώσσα που αποδέχεται. 6. Ο εγκαταστάτης του ανελκυστήρα φυλάσσει, μαζί με τον τεχνικό φάκελο, αντίγραφο της δήλωσης  πιστότητας για περίοδο δέκα ετών, από τη διάθεση του ανελκυστήρα στην αγορά.  ΠΑΡΑΡΤΗΜΑ ΧΙ ΠΙΣΤΟΤΗΤΑ ΠΡΟΣ ΤΟΝ ΤΥΠΟ ΜΕ ΔΕΙΓΜΑΤΟΛΗΠΤΙΚΟΥΣ ΕΛΕΓΧΟΥΣ (ενότητα Γ) 1. Με  τον όρο πιστότητα προς τον τύπο περιγράφεται η διαδικασία με την οποία ο κατασκευαστής των  στοιχείων ασφαλείας, ή ο εγκατεστημένος στην Κοινότητα εντολοδόχος του, βεβαιώνεται και δηλώνει ότι  τα κατασκευαστικά στοιχεία ασφαλείας είναι σύμφωνα με τον τύπο που περιγράφεται στην βεβαίωση τύπου  «ΕΚ» και πληρούν τις απαιτήσεις της οδηγίας που ισχύει γι' αυτά 7 βεβαιώνει και δηλώνει επίσης ότι  το στοιχείο ασφαλείας μπορεί να επιτρέψει στον ανελκυστήρα στον οποίο θα τοποθετηθεί ορθά να  ικανοποιεί τις βασικές απαιτήσεις ασφαλείας και υγείας της οδηγίας. Ο κατασκευαστής του στοιχείου ασφαλείας ή ο εγκατεστημένος στην Κοινότητα εντολοδόχος του επιθέτει  τη σήμανση «CE» σε κάθε κατασκευαστικό στοιχείο ασφαλείας και συντάσσει δήλωση πιστότητας «ΕΚ». 2. Ο κατασκευαστής των στοιχείων ασφαλείας λαμβάνει όλα τα αναγκαία μέτρα ώστε η μέθοδος κατασκευής  να εξασφαλίζει την πιστότητα των κατασκευαζομένων στοιχείων ασφαλείας προς τον τύπο που  περιγράφεται στη βεβαίωση εξέτασης τύπου «ΕΚ» και τις απαιτήσεις της οδηγίας που ισχύει γι' αυτά. 3. Ο κατασκευαστής των στοιχείων ασφαλείας ή ο εγκατεστημένος στην Κοινότητα εντολοδόχος του  φυλάσσουν αντίγραφο της δήλωσης πιστότητας «ΕΚ» για περίοδο δέκα τουλάχιστον ετών από την τελευταία  ημερομηνία κατασκευής του στοιχείου ασφαλείας. Εάν ούτε ο κατασκευαστής των στοιχείων ασφαλείας ούτε ο εντολοδόχος του δεν είναι εγκατεστημένοι  στην Κοινότητα, την εν λόγω υποχρέωση τήρησης του τεχνικού φακέλου στη διάθεση των αρμόδιων αρχών  υπέχει το πρόσωπο που είναι υπεύθυνο για τη διάθεση των στοιχείων ασφαλείας στην αγορά της  Κοινότητας. 4. Ένας κοινοποιημένος οργανισμός τον οποίο επιλέγει ο κατασκευαστής των στοιχείων ασφαλείας  διεξάγει ή αναθέτει σε τρίτους τη διεξαγωγή ελέγχων των στοιχείων ασφαλείας σε τυχαία χρονικά  διαστήματα. Εξετάζεται κατάλληλο δείγμα των τελικών στοιχείων ασφαλείας, το οποίο λαμβάνεται επί  τόπου από τον κοινοποιημένο οργανισμό και διεξάγονται κατάλληλες δοκιμές, όπως προβλέπει το ή τα  πρότυπα που αναφέρονται στο άρθρο 5 και τα οποία έχουν εφαρμογή στα εξεταζόμενα στοιχεία, ή  ισοδύναμες δοκιμές, για να εξακριβωθεί η πιστότητα της παραγωγής προς τις σχετικές απαιτήσεις της  οδηγίας. Στην περίπτωση που ένα ή περισσότερα από τα εν λόγω κατασκευαστικά στοιχεία ασφαλείας δεν  είναι σύμφωνα με τις απαιτήσεις αυτές, ο κοινοποιημένος οργανισμός λαμβάνει τα κατάλληλα μέτρα. Τα στοιχεία που θα λαμβάνονται υπόψη για τον έλεγχο των κατασκευαστικών στοιχείων ασφαλείας θα  καθορισθούν από κοινού από όλους τους κοινοποιημένους οργανισμούς στους οποίους έχει ανατεθεί αυτή  η διαδικασία λαμβάνοντας υπόψη τα βασικά χαρακτηριστικά των κατασκευαστικών στοιχείων ασφαλείας που  αναφέρονται στο παράρτημα IV. Κατά τη διάρκεια της διαδικασίας παραγωγής, ο κατασκευαστής επιθέτει, υπ' ευθύνη του κοινοποιημένου  οργανισμού, τον αριθμό αναγνώρισης του οργανισμού. 5. Οι φάκελοι και η αλληλογραφία σχετικά με τις διαδικασίες δειγματοληπτικού ελέγχου που  αναφέρονται στο σημείο 4, συντάσσονται σε μια από τις επίσημες γλώσσες του κράτους μέλους όπου  είναι εγκατεστημένος ο κοινοποιημένος οργανισμός ή σε γλώσσα που αποδέχεται.  ΠΑΡΑΡΤΗΜΑ ΧΙΙ ΔΙΑΣΦΑΛΙΣΗ ΠΟΙΟΤΗΤΑΣ ΠΡΟΪΟΝΤΩΝ «ΑΝΕΛΚΥΣΤΗΡΕΣ» (ενότητα Ε) 1. Η διασφάλιση  της ποιότητας των προϊόντων είναι η διαδικασία με την οποία ο εγκαταστάτης ανελκυστήρα που  ικανοποιεί τις απαιτήσεις του σημείου 2 βεβαιώνεται και δηλώνει ότι οι εγκατεστημένοι ανελκυστήρες  είναι σύμφωνοι με τον τύπο που περιγράφεται στην βεβαίωση τύπου «ΕΚ» και πληρούν τις απαιτήσεις της  οδηγίας που ισχύουν γι' αυτά. Ο εγκαταστάτης ανελκυστήρα επιθέτει τη σήμανση «CE» σε κάθε ανελκυστήρα και συντάσσει δήλωση  πιστότητας «ΕΚ». Η σήμανση «CE» συνοδεύεται από τον αριθμό αναγνώρισης του κοινοποιημένου  οργανισμού ο οποίος είναι υπεύθυνος για την επιτήρηση που προβλέπεται στο σημείο 4. 2. Ο εγκαταστάτης ανελκυστήρα εφαρμόζει εγκεκριμένο σύστημα διασφάλισης ποιότητας για τον τελικό  έλεγχο του ανελκυστήρα και τις δοκιμές όπως ορίζει το σημείο 3 και υπόκειται στην επιτήρηση που  αναφέρεται στο σημείο 4. 3. Σύστημα διασφάλισης ποιότητας3.1 Ο εγκαταστάτης ανελκυστήρα υποβάλλει, για τους ανελκυστήρες,  αίτηση αξιολόγησης του συστήματος διασφάλισης ποιότητας που εφαρμόζει σε κοινοποιημένο οργανισμό  της επιλογής του. Η αίτηση περιλαμβάνει: - όλες τις κατάλληλες πληροφορίες για τους ανελκυστήρες που πρόκειται να κατασκευαστούν, - το φάκελο του συστήματος διασφάλισης ποιότητας, - τον τεχνικό φάκελο σχετικά με τους ανελκυστήρες του εγκεκριμένου τύπου και αντίγραφο των  βεβαιώσεων εξέτασης τύπου «ΕΚ». 3.2 Στα πλαίσια του συστήματος διασφάλισης ποιότητας, κάθε ανελκυστήρας εξετάζεται και υποβάλλεται  σε κατάλληλες δοκιμές, όπως ορίζουν τα πρότυπα που αναφέρονται στο άρθρο 5, ή διεξάγονται  ισοδύναμες δοκιμές, προκειμένου να εξακριβωθεί η συμμόρφωσή του με τις αντίστοιχες απαιτήσεις της  οδηγίας. Όλα τα στοιχεία, απαιτήσεις και διατάξεις που εφαρμόζει ο εγκαταστάτης ανελκυστήρα πρέπει να  περιέχονται κατά συστηματικό και ορθολογικό τρόπο σε φάκελο υπό μορφή γραπτών μέτρων, διαδικασιών  και οδηγιών. Ο φάκελος αυτός του συστήματος διασφάλισης ποιότητας επιτρέπει ενιαία ερμηνεία των  προγραμμάτων, των σχεδίων, των εγχειριδίων και των φακέλων ποιότητας. Περιλαμβάνει ιδίως κατάλληλη περιγραφή: α) των στόχων ποιότητας 7β) του οργανογράμματος, των ευθυνών των στελεχών και των αρμοδιοτήτων  τους όσον αφορά την ποιότητα των ανελκυστήρων 7γ) των ελέγχων και δοκιμών οι οποίες θα διεξαχθούν  πριν από τη διάθεση του ανελκυστήρα στην αγορά 7 σε αυτούς περιλαμβάνονται κατ' ελάχιστον οι  δοκιμές που προβλέπονται στο παράρτημα VI σημείο 4 στοιχείο β) 7δ) των μέσων εξακρίβωσης της  αποτελεσματικής λειτουργίας του συστήματος διασφάλισης ποιότητας 7ε) των φακέλων ποιότητας, όπως  εκθέσεις επιθεώρησης και στοιχεία δοκιμών, στοιχεία βαθμονόμησης οργάνων, εκθέσεις των προσόντων  του αρμόδιου προσωπικού, κ.λπ. 3.3 Ο κοινοποιημένος οργανισμός αξιολογεί το σύστημα διασφάλισης ποιότητας για να διαπιστώσει εάν  ανταποκρίνεται στις απαιτήσεις που αναφέρονται στο σημείο 3.2. Τεκμαίρει την πιστότητα προς τις  απαιτήσεις αυτές για τα συστήματα ποιότητας που εφαρμόζουν το αντίστοιχο εναρμονισμένο πρότυπο  (1). Η ομάδα ελεγκτών περιλαμβάνει τουλάχιστον ένα μέλος το οποίο έχει πείρα στην αξιολόγηση της  τεχνολογίας των ανελκυστήρων. Η διαδικασία αξιολόγησης περιλαμβάνει τουλάχιστον μια επίσκεψη στις  εγκαταστάσεις του εγκαταστάτη ανελκυστήρα και μια επίσκεψη σε ένα εργοτάξιο. Η απόφαση κοινοποιείται στον εγκαταστάτη ανελκυστήρα. Η κοινοποίηση περιλαμβάνει τα συμπεράσματα  του ελέγχου και την αιτιολογημένη απόφαση αξιολόγησης. 3.4 Ο εγκαταστάτης ανελκυστήρα αναλαμβάνει τη δέσμευση να εκπληρώνει τις υποχρεώσεις που απορρέουν  από το σύστημα διασφάλισης ποιότητας όπως έχει εγκριθεί και να το συντηρεί ώστε το εν λόγω σύστημα  να διατηρεί την καταλληλότητα και την αποτελεσματικότητά του. Ο εγκαταστάτης ανελκυστήρα ενημερώνει τον κοινοποιημένο οργανισμό που έχει εγκρίνει το σύστημα  διασφάλισης ποιότητας σχετικά με κάθε προβλεπόμενη προσαρμογή του συστήματος ποιότητας. Ο κοινοποιημένος οργανισμός αξιολογεί τις προτεινόμενες τροποποιήσεις και αποφασίζει κατά πόσον το  τροποποιημένο σύστημα διασφάλισης ποιότητας εξακολουθεί να πληροί τις απαιτήσεις που αναφέρονται  στο σημείο 3.2 ή κατά πόσον είναι απαραίτητη νέα αξιολόγηση. Ο κοινοποιημένος οργανισμός κοινοποιεί την απόφασή του στον εγκαταστάτη ανελκυστήρα. Η κοινοποίηση  περιέχει τα συμπεράσματα του ελέγχου και την αιτιολογημένη απόφαση αξιολόγησης. 4. Επιτήρηση υπό την ευθύνη του κοινοποιημένου οργανισμού4.1 Σκοπός της επιτήρησης είναι να  διασφαλίζει ότι ο εγκαταστάτης ανελκυστήρα τηρεί ορθά τις υποχρεώσεις οι οποίες προκύπτουν από το  εγκεκριμένο σύστημα διασφάλισης ποιότητας. 4.2 Ο εγκαταστάτης ανελκυστήρα επιτρέπει στον κοινοποιημένο οργανισμό την πρόσβαση για τη  διενέργεια επιθεωρήσεων, στους χώρους επιθεώρησης και δοκιμών και του παρέχει όλες τις απαραίτητες  πληροφορίες, ιδίως: - το φάκελο του συστήματος ποιότητας, - τον τεχνικό φάκελο, - τους φακέλους ποιότητας, όπως εκθέσεις επιθεώρησης και στοιχεία των δοκιμών, στοιχεία  βαθμονόμησης οργάνων, εκθέσεις των προσόντων του οικείου προσωπικού, κ.λπ. 4.3 Ο κοινοποιημένος οργανισμός διεξάγει κατά τακτά διαστήματα ελέγχους για να βεβαιώνεται ότι ο  εγκαταστάτης ανελκυστήρα διατηρεί και εφαρμόζει το σύστημα διασφάλισης ποιότητας και χορηγεί στον  εγκαταστάτη ανελκυστήρα έκθεση ελέγχου. 4.4 Επιπλέον, ο κοινοποιημένος οργανισμός μπορεί να πραγματοποιεί αιφνιδιαστικές επισκέψεις στα  εργοτάξια εγκατάστασης ανελκυστήρων. Με την ευκαιρία των επισκέψεων αυτών, ο κοινοποιημένος οργανισμός μπορεί να πραγματοποιεί ή να  αναθέτει σε τρίτους δοκιμές για την εξακρίβωση της καλής λειτουργίας του συστήματος ποιότητας,  εφόσον χρειάζεται, και του ανελκυστήρα. Ο οργανισμός χορηγεί στον εγκαταστάτη ανελκυστήρα έκθεση  για την επίσκεψη και, εάν έγινε δοκιμή, έκθεση δοκιμής. 5. Ο εγκαταστάτης ανελκυστήρα διατηρεί στη διάθεση των εθνικών αρχών για δέκα έτη από την τελευταία  ημερομηνία κατασκευής του ανελκυστήρα: - το φάκελο που προβλέπεται στο σημείο 3.1 δεύτερο εδάφιο τρίτη περίπτωση, - τις προσαρμογές που προβλέπονται στο σημείο 3.4 δεύτερη περίπτωση, - τις αποφάσεις και τις εκθέσεις του κοινοποιημένου οργανισμού που προβλέπονται στο σημείο 3.4  τελευταίο εδάφιο και στα σημεία 4.3 και 4.4. 6. Κάθε κοινοποιημένος οργανισμός ανακοινώνει στους άλλους κοινοποιημένους οργανισμούς τις σχετικές  πληροφορίες, που αφορούν τις εγκρίσεις συστημάτων διασφάλισης ποιότητας, που χορηγούνται και  ανακαλούνται. (1) Το εναρμονισμένο αυτό πρότυπο είναι το ΕΝ 29003, συμπληρωμένο, εφόσον απαιτείται,  κατά τρόπο ώστε να λαμβάνεται υπόψη η ιδιομορφία των ανελκυστήρων.  ΠΑΡΑΡΤΗΜΑ ΧΙΙΙ ΠΛΗΡΗΣ ΔΙΑΣΦΑΛΙΣΗ ΠΟΙΟΤΗΤΑΣ (ενότητα Η) 1. Η πλήρης διασφάλιση της  ποιότητας των προϊόντων είναι η διαδικασία με την οποία ο εγκαταστάτης ανελκυστήρα που ικανοποιεί  τις απαιτήσεις του σημείου 2 βεβαιώνεται και δηλώνει ότι οι ανελκυστήρες πληρούν τις απαιτήσεις της  οδηγίας, που ισχύει γι' αυτούς. Ο εγκαταστάτης ανελκυστήρα επιθέτει τη σήμανση «CE» σε κάθε ανελκυστήρα και συντάσσει δήλωση  πιστότητας «ΕΚ». Η σήμανση «CE» συνοδεύεται από τον αριθμό αναγνώρισης του κοινοποιημένου  οργανισμού ο οποίος είναι υπεύθυνος για την επιτήρηση που προβλέπεται στο σημείο 4. 2. Ο εγκαταστάτης ανελκυστήρα εφαρμόζει εγκεκριμένο σύστημα διασφάλισης ποιότητας για το σχεδιασμό,  την κατασκευή, τη συναρμολόγηση, την εγκατάσταση, την τελική επιθεώρηση των ανελκυστήρων και τις  δοκιμές, όπως ορίζει το σημείο 3, και υπόκειται στην επιτήρηση που αναφέρεται στο σημείο 4. 3. Σύστημα διασφάλισης ποιότητας3.1 Ο εγκαταστάτης ανελκυστήρα υποβάλλει αίτηση αξιολόγησης του  συστήματος διασφάλισης ποιότητας σε κοινοποιημένο οργανισμό της επιλογής του. Η αίτηση περιλαμβάνει: - όλες τις σχετικές πληροφορίες για τους ανελκυστήρες, και ιδίως εκείνες που θα επιτρέψουν την  κατανόηση των σχέσεων μεταξύ του σχεδιασμού και της λειτουργίας του ανελκυστήρα καθώς και την  εκτίμηση της τήρησης των απαιτήσεων της οδηγίας, - το φάκελο σχετικά με το σύστημα διασφάλισης ποιότητας. 3.2 Το σύστημα διασφάλισης ποιότητας πρέπει να διασφαλίζει την πιστότητα των ανελκυστήρων προς τις  απαιτήσεις της οδηγίας που ισχύουν γι' αυτούς. Όλα τα στοιχεία, απαιτήσεις και διατάξεις που εφαρμόζει ο εγκαταστάτης ανελκυστήρα, πρέπει να  περιέχονται κατά συστηματικό και τακτικό τρόπο σε φάκελο υπό μορφή γραπτών μέτρων, διαδικασιών και  οδηγιών. Ο φάκελος αυτός του συστήματος διασφάλισης ποιότητας επιτρέπει ενιαία ερμηνεία των  διαδικαστικών και ποιοτικών μέτρων όπως προγράμματα, σχέδια, εγχειρίδια και φάκελοι ποιότητας. Περιλαμβάνει ιδίως κατάλληλη περιγραφή: - των ποιοτικών στόχων, του οργανογράμματος, των ευθυνών και των αρμοδιοτήτων των στελεχών όσον  αφορά την ποιότητα των ανελκυστήρων, - των προδιαγραφών τεχνικού σχεδιασμού, συμπεριλαμβανομένων των προτύπων που εφαρμόζονται και, σε  περιπτώσεις όπου τα πρότυπα που αναφέρονται στο άρθρο 5 της οδηγίας δεν εφαρμόζονται πλήρως, των  μέσων που θα χρησιμοποιηθούν ώστε να διασφαλίζεται ότι τηρούνται οι βασικές απαιτήσεις της οδηγίας,  που ισχύουν για τους ανελκυστήρες, - των τεχνικών ελέγχου και επαλήθευσης του σχεδιασμού των διαδικασιών και συστηματικών  δραστηριοτήτων που θα χρησιμοποιούνται κατά το σχεδιασμό των ανελκυστήρων, - των ελέγχων και δοκιμών που θα πραγματοποιούνται κατά την παραλαβή των υλικών κατασκευής, των  κατασκευαστικών στοιχείων και των υποσυνόλων, - των αντιστοίχων τεχνικών συναρμολόγησης και εγκατάστασης, ελέγχου της ποιότητας, των μεθόδων και  συστημάτων ενεργειών που θα εφαρμόζονται, - των ελέγχων και των δοκιμών που θα διενεργούνται πριν (έλεγχος των συνθηκών εγκατάστασης: φρέαρ,  χώρος εγκατάστασης της μηχανής, κ.λπ.), κατά και μετά την εγκατάσταση (σε αυτούς περιλαμβάνονται  κατ' ελάχιστον οι δοκιμές που προβλέπονται στο παράρτημα VI σημείο 4 στοιχείο β), - των φακέλων ποιότητας, όπως εκθέσεις επιθεώρησης, στοιχεία δοκιμών και βαθμονόμησης οργάνων,  εκθέσεις των προσόντων του αρμόδιου προσωπικού, κ.λπ., - των μέσων που επιτρέπουν τη διαπίστωση ότι έχει επιτευχθεί η επιθυμητή ποιότητα σε θέματα  σχεδιασμού και εγκατάστασης, καθώς και η αποτελεσματική λειτουργία του συστήματος διασφάλισης  ποιότητας. 3.3 Έλεγχος του σχεδιασμούΕφόσον ο σχεδιασμός δεν έχει γίνει σύμφωνα με τα εναρμονισμένα πρότυπα,  ο κοινοποιημένος οργανισμός εξετάζει εάν ο σχεδιασμός έχει γίνει σύμφωνα με τις διατάξεις της  οδηγίας και, εάν ναι, χορηγεί βεβαίωση «εξέτασης του σχεδιασμού ΕΚ» στον εγκαταστάτη και  διευκρινίζει τα όρια ισχύος της βεβαίωσης και τα στοιχεία που είναι απαραίτητα για την αναγνώριση  του εγκεκριμένου σχεδιασμού. 3.4 Έλεγχος του συστήματος διασφάλισης ποιότηταςΟ κοινοποιημένος οργανισμός αξιολογεί το σύστημα  διασφάλισης ποιότητας για να διαπιστώσει εάν ανταποκρίνεται στις απαιτήσεις που αναφέρονται στο  σημείο 3.2. Τεκμαίρει την πιστότητα προς τις απαιτήσεις αυτές για τα συστήματα διασφάλισης  ποιότητας που εφαρμόζουν το αντίστοιχο εναρμονισμένο πρότυπο (1). Η ομάδα ελεγκτών περιλαμβάνει τουλάχιστον ένα μέλος το οποίο έχει πείρα στην αξιολόγηση της  τεχνολογίας των ανελκυστήρων. Η διαδικασία αξιολόγησης περιλαμβάνει τουλάχιστον μια επίσκεψη στις  εγκαταστάσεις του εγκαταστάτη ανελκυστήρα και μια επίσκεψη σε εργοτάξιο. Η απόφαση κοινοποιείται στον εγκαταστάτη ανελκυστήρα. Η κοινοποίηση περιλαμβάνει τα συμπεράσματα  του ελέγχου και την αιτιολογημένη απόφαση αξιολόγησης. 3.5 Ο εγκαταστάτης ανελκυστήρα αναλαμβάνει τη δέσμευση να εκπληρώνει τις υποχρεώσεις που απορρέουν  από το σύστημα ποιότητας, όπως έχει εγκριθεί και να φροντίζει ώστε το εν λόγω σύστημα να διατηρεί  την καταλληλότητα και την αποτελεσματικότητά του. Ο εγκαταστάτης ανελκυστήρα ενημερώνει τον κοινοποιημένο οργανισμό που έχει εγκρίνει το σύστημα  διασφάλισης ποιότητας, σχετικά με κάθε προβλεπόμενη προσαρμογή του συστήματος διασφάλισης  ποιότητας. Ο κοινοποιημένος οργανισμός αξιολογεί τις προτεινόμενες τροποποιήσεις και αποφασίζει κατά πόσον το  τροποποιημένο σύστημα ποιότητας εξακολουθεί να πληροί τις απαιτήσεις που αναφέρονται στο σημείο 3.2  ή κατά πόσον είναι απαραίτητη νέα αξιολόγηση. Ο κοινοποιημένος οργανισμός κοινοποιεί την απόφασή του στον εγκαταστάτη ανελκυστήρα. Η κοινοποίηση  περιέχει τα συμπεράσματα του ελέγχου και την αιτιολογημένη απόφαση αξιολόγησης. 4. Επιτήρηση υπό την ευθύνη του κοινοποιημένου οργανισμού4.1 Σκοπός της επιτήρησης είναι να  διασφαλίζει ότι ο εγκαταστάτης ανελκυστήρα τηρεί ορθά τις υποχρεώσεις οι οποίες προκύπτουν από το  εγκεκριμένο σύστημα διασφάλισης ποιότητας. 4.2 Ο εγκαταστάτης ανελκυστήρα επιτρέπει στον κοινοποιημένο οργανισμό την πρόσβαση για τη  διενέργεια επιθεωρήσεων, στους χώρους σχεδιασμού, κατασκευής, συναρμολόγησης, εγκατάστασης,  επιθεώρησης δοκιμών και εναποθήκευσης, και του παρέχει όλες τις αναγκαίες πληροφορίες, ιδίως: - το φάκελο του συστήματος διασφάλισης ποιότητας, - τους φακέλους ποιότητας που προβλέπονται στο σχεδιαστικό τμήμα του συστήματος διασφάλισης  ποιότητας, περιλαμβανομένων αποτελεσμάτων αναλύσεων, υπολογισμών, δοκιμών, κ.λπ., - τους φακέλους ποιότητας όπως εκθέσεις επιθεώρησης και στοιχεία των δοκιμών, στοιχεία βαθμονόμησης  οργάνων, εκθέσεις των προσόντων του οικείου προσωπικού, κ.λπ. 4.3 Ο κοινοποιημένος οργανισμός διεξάγει κατά τακτά διαστήματα ελέγχους για να βεβαιώνεται ότι ο  εγκαταστάτης ανελκυστήρα διατηρεί και εφαρμόζει το σύστημα διασφάλισης ποιότητας, και χορηγεί στον  εγκαταστάτη ανελκυστήρα έκθεση ελέγχου. 4.4 Επιπλέον, ο κοινοποιημένος οργανισμός μπορεί να πραγματοποιεί αιφνιδιαστικές επισκέψεις στα  εργοτάξια εγκατάστασης ανελκυστήρων. Κατά τις επισκέψεις αυτές, ο κοινοποιημένος οργανισμός μπορεί  να διεξάγει ή να αναθέτει σε τρίτους δοκιμές για να εξακριβωθεί η καλή λειτουργία του συστήματος  ποιότητας, εφόσον αυτό είναι αναγκαίο. Ο οργανισμός χορηγεί στον εγκαταστάτη ανελκυστήρα έκθεση για  την επίσκεψη και, εάν πραγματοποιήθηκε δοκιμή, έκθεση δοκιμής. 5. Ο εγκαταστάτης ανελκυστήρα διατηρεί στη διάθεση των εθνικών αρχών για δέκα έτη από την τελευταία  ημερομηνία κατασκευής του κατασκευαστικού στοιχείου ασφαλείας: - το φάκελο που προβλέπεται στο σημείο 3.1 δεύτερο εδάφιο δεύτερη περίπτωση, - τις προσαρμογές που προβλέπονται στο σημείο 3.5 δεύτερη περίπτωση, - τις αποφάσεις και τις εκθέσεις του κοινοποιημένου οργανισμού που προβλέπονται στο σημείο 3.5  τελευταίο εδάφιο και στα σημεία 4.3 και 4.4. Εάν ο εγκαταστάτης δεν είναι εγκατεστημένος στην Κοινότητα, την εν λόγω υποχρέωση υπέχει ο  κοινοποιημένος οργανισμός. 6. Κάθε κοινοποιημένος οργανισμός ανακοινώνει στους άλλους κοινοποιημένους οργανισμούς τις σχετικές  πληροφορίες που αφορούν τις εγκρίσεις συστημάτων διασφάλισης ποιότητας τις οποίες έχει χορηγήσει  και ανακαλέσει. 7. Οι φάκελοι και η αλληλογραφία σχετικά με τις διαδικασίες πλήρους διασφάλισης της ποιότητας  συντάσσονται σε μια από τις επίσημες γλώσσες του κράτους μέλους όπου είναι εγκατεστημένος ο  κοινοποιημένος οργανισμός ή σε γλώσσα που αποδέχεται. (1) Το εναρμονισμένο αυτό πρότυπο είναι το ΕΝ 29001, συμπληρωμένο, εφόσον απαιτείται,  κατά τρόπον ώστε να λαμβάνεται υπόψη η ιδιομορφία των ανελκυστήρων.  ΠΑΡΑΡΤΗΜΑ XIV ΔΙΑΣΦΑΛΙΣΗ ΠΟΙΟΤΗΤΑΣ ΠΑΡΑΓΩΓΗΣ (ενότητα Δ) 1. Διασφάλιση ποιότητας  παραγωγής είναι η διαδικασία με την οποία ο εγκαταστάτης του ανελκυστήρα που πληροί τις υποχρεώσεις  του σημείου 2 βεβαιώνεται και δηλώνει ότι ο ανελκυστήρας είναι σύμφωνος με τον τύπο που  περιγράφεται στην βεβαίωση εξέτασης τύπου «ΕΚ» και πληροί τις απαιτήσεις της οδηγίας που ισχύει γι'  αυτούς. Ο εγκαταστάτης επιθέτει τη σήμανση «CE» σε κάθε ανελκυστήρα συντάσσοντας και γραπτή δήλωση  πιστότητος. Η σήμανση συνοδεύεται από τον αριθμό αναγνώρισης του κοινοποιημένου οργανισμού, ο  οποίος είναι υπεύθυνος για την επιτήρηση που αναφέρεται στην παράγραφο 4. 2. Ο εγκαταστάτης πρέπει να εφαρμόζει εγκεκριμένο σύστημα διασφάλισης ποιότητας της παραγωγής, της  εγκατάστασης, του τελικού ελέγχου και των δοκιμών, όπως προβλέπεται στην παράγραφο 3, και υπόκειται  στην επιτήρηση που αναφέρεται στην παράγραφο 4. 3. Σύστημα διασφάλισης ποιότητας3.1 Ο εγκαταστάτης υποβάλλει αίτηση αξιολόγησης του συστήματος  διασφάλισης ποιότητας σε κοινοποιημένο οργανισμό της επιλογής του. Η αίτηση αυτή περιέχει: - όλες τις κατάλληλες πληροφορίες για τον ανελκυστήρα, - το φάκελο του συστήματος διασφάλισης ποιότητας, - ενδεχομένως, τον τεχνικό φάκελο σχετικά με τον εγκεκριμένο τύπο και αντίγραφο της βεβαίωσης  εξέτασης τύπου «ΕΚ». 3.2 Το σύστημα διασφάλισης ποιότητας πρέπει να διασφαλίζει την πιστότητα των ανελκυστήρων προς τις  απαιτήσεις της οδηγίας που ισχύει γι' αυτούς. Όλα τα στοιχεία, απαιτήσεις και διατάξεις που εφαρμόζει ο εγκαταστάτης πρέπει να συγκεντρώνονται  συστηματικά και να απαρτίζουν φάκελο υπό τη μορφή γραπτών μέτρων, διαδικασιών και οδηγιών. Ο  φάκελος του συστήματος διασφάλισης ποιότητας πρέπει να επιτρέπει την ενιαία ερμηνεία των  προγραμμάτων, σχεδίων, εγχειριδίων και φακέλων ποιότητας. Ο φάκελος αυτός περιέχει ιδίως κατάλληλη περιγραφή: - των ποιοτικών στόχων, του οργανογράμματος, των ευθυνών και των αρμοδιοτήτων των στελεχών όσον  αφορά την ποιότητα των ανελκυστήρων, - των μεθόδων κατασκευής, των τεχνικών ελέγχου και της διασφάλισης της ποιότητας και των  συστηματικών διαδικασιών και δραστηριοτήτων που θα χρησιμοποιηθούν, - των εξετάσεων και των δοκιμών που θα διεξάγονται πριν, κατά και μετά την εγκατάσταση (1), - των φακέλων ποιότητας, όπως εκθέσεις επιθεώρησης και στοιχεία δοκιμών και βαθμονόμησης, εκθέσεις  προσόντων του αρμοδίου προσωπικού κ.λπ., - των μέσων επιτήρησης που επιτρέπουν να ελέγχεται η επίτευξη της απαιτουμένης ποιότητας του  ανελκυστήρα και η αποτελεσματική λειτουργία του συστήματος διασφάλισης ποιότητας. 3.3 Ο κοινοποιημένος οργανισμός αξιολογεί το σύστημα διασφάλισης ποιότητας για να διαπιστώσει αν  ανταποκρίνεται προς τις απαιτήσεις που αναφέρονται στην παράγραφο 3.2. και τεκμαίρει ότι τα  συστήματα διασφάλισης ποιότητας που εφαρμόζουν το αντίστοιχο εναρμονισμένο πρότυπο ανταποκρίνονται  προς τις απαιτήσεις αυτές (2). Η ομάδα ελεγκτών περιλαμβάνει ένα τουλάχιστον μέλος το οποίο έχει πείρα στην αξιολόγηση της  τεχνολογίας των ανελκυστήρων. Η διαδικασία αξιολόγησης περιλαμβάνει επίσκεψη επιθεώρησης στους  χώρους του εγκαταστάτη. Η απόφαση κοινοποιείται στον εγκαταστάτη και περιλαμβάνει τα συμπεράσματα του ελέγχου και την  αιτιολογημένη απόφαση αξιολόγησης. 3.4 Ο εγκαταστάτης αναλαμβάνει τη δέσμευση να πληροί τις υποχρεώσεις που απορρέουν από το σύστημα  διασφάλισης ποιότητας, όπως έχει εγκριθεί, και να διασφαλίζει την καταλληλότητα και  αποτελεσματικότητά του. Ο εγκαταστάτης ενημερώνει τον κοινοποιημένο οργανισμό ο οποίος ενέκρινε το σύστημα διασφάλισης  ποιότητας για κάθε μελετώμενη προσαρμογή του συστήματος. Ο κοινοποιημένος οργανισμός αξιολογεί τις προτεινόμενες τροποποιήσεις και αποφασίζει κατά πόσον το  τροποποιημένο σύστημα διασφάλισης ποιότητας θα εξακολουθήσει να πληροί τις απαιτήσεις της  παραγράφου 3.2 ή κατά πόσον χρειάζεται νέα αξιολόγηση. Ο κοινοποιημένος οργανισμός κοινοποιεί την απόφασή του στον εγκαταστάτη. Η κοινοποίηση περιέχει τα  συμπεράσματα του ελέγχου και την αιτιολογημένη απόφαση αξιολόγησης. 4. Επιτήρηση υπό την ευθύνη του κοινοποιημένου οργανισμού4.1 Σκοπός της επιτήρησης είναι να  διασφαλίζει ότι ο εγκαταστάτης πληροί ορθά τις υποχρεώσεις που προκύπτουν από το εγκεκριμένο  σύστημα διασφάλισης ποιότητας. 4.2 Ο εγκαταστάτης επιτρέπει στον κοινοποιημένο οργανισμό την πρόσβαση για λόγους επιθεώρησης στους  χώρους κατασκευής, επιθεώρησης, συναρμολόγησης, δοκιμών και εναποθήκευσης και του παρέχει όλες τις  αναγκαίες πληροφορίες, και ιδίως: - το φάκελο του συστήματος διασφάλισης ποιότητας, - τους φακέλους ποιότητας, όπως εκθέσεις επιθεώρησης, στοιχεία δοκιμών, στοιχεία βαθμονόμησης,  εκθέσεις προσόντων του αρμοδίου προσωπικού κ.λπ. 4.3 Ο κοινοποιημένος οργανισμός διεξάγει κατά τακτά διαστήματα ελέγχους για να βεβαιώνεται ότι ο  εγκαταστάτης διατηρεί και εφαρμόζει το σύστημα διασφάλισης ποιότητας και χορηγεί έκθεση ελέγχου  στον εγκαταστάτη. 4.4 Επιπλέον, ο κοινοποιημένος οργανισμός μπορεί να πραγματοποιεί αιφνιδιαστικές επισκέψεις στον  εγκαταστάτη. Κατά τη διάρκεια των επισκέψεων αυτών, ο οργανισμός μπορεί να διεξάγει ή να αναθέτει  σε τρίτους να διεξαγάγουν δοκιμές για να εξακριβωθεί η ορθή λειτουργία του συστήματος διασφάλισης  ποιότητας, εφόσον αυτό είναι αναγκαίο. Ο κοινοποιημένος οργανισμός χορηγεί στον εγκαταστάτη έκθεση  επίσκεψης και, αν πραγματοποιήθηκε δοκιμή, έκθεση δοκιμής. 5. Ο εγκαταστάτης διατηρεί στη διάθεση των εθνικών αρχών για δέκα έτη από την τελευταία ημερομηνία  κατασκευής του προϊόντος: - το φάκελο που προβλέπεται στην παράγραφο 3.1 δεύτερο εδάφιο δεύτερη περίπτωση, - τις προσαρμογές που προβλέπονται στην παράγραφο 3.4 δεύτερο εδάφιο, - τις αποφάσεις και εκθέσεις του κοινοποιημένου οργανισμού που προβλέπονται στις παραγράφους 3.4  τελευταίο εδάφιο και στις παραγράφους 4.3 και 4.4. 6. Κάθε κοινοποιημένος οργανισμός κοινοποιεί στα κράτη μέλη και στους άλλους κοινοποιημένους  οργανισμούς τις πληροφορίες που αφορούν τις εγκρίσεις συστημάτων διασφάλισης ποιότητας που  χορηγούνται και ανακαλούνται. 7. Οι φάκελοι και η αλληλογραφία η σχετική με τις διαδικασίες διασφάλισης ποιότητας παραγωγής  συντάσσονται σε επίσημη γλώσσα του κράτους μέλους εγκατάστασης του κοινοποιημένου οργανισμού ή σε  γλώσσα αποδεκτή από τον τελευταίο αυτό. (1) Οι δοκιμές περιλαμβάνουν τουλάχιστον τα προβλεπόμενα στο παράρτημα VI σημείο 4  στοιχείο β). (2) Το εναρμονισμένο αυτό πρότυπο είναι το ΕΝ 29002, συμπληρωμένο ενδεχομένως ώστε να λαμβάνεται  υπόψη η ιδιομορφία των ανελκυστήρων.